Vojnici SAD-a doputovali u Sarajevo: Počinje vježba ‘Brzi odgovor 21’ | Američka vojska News | Al Jazeera\nVježba će trajati od 17. maja do 2. juna i učestvovaće oko 5.000 vojnika, a u BiH oko 700 vojnika SAD-a i oko 500 OS BiH.\nVježba ”Brzi odgovor 21“ je dio velike multinacionalne vježbe “Branilac Evrope 21” (Anadolija)\nNa Međunarodnom aerodromu Sarajevo u subotu je dočekana glavnina američkih vojnika koja je stigla povodom vježbe ”Brzi odgovor 21/Immediate Response 21“, koja će biti održana od 17. maja do 2. juna 2021., javlja Anadolija.\nNa ceremoniji dočeka, obratili su se Sifet Podžić, ministar odbrane Bosne i Hercegovine i američki ambasador u BiH Eric Nelson.\nPodžić je kazao kako u multinacionalnoj vježbi ”Branilac Evrope 21”, koju provodi Komanda kopnene vojske Sjedinjenih Američkih Država za Evropu i Afriku, pored Kanade, evropskih i NATO saveznika i partnera, učestvuju i Oružane snage BiH.\n”Vježba se realizuje kroz četiri povezane vježbe na tlu Evrope. Za BiH najinteresantnija je vježba ‘Trenutni odgovor 21’, koja se izvodi u devet zemalja naše regije. U vježbu su uključene vojske svih zemalja regije, uključujući i BiH, osim vojske Srbije. Izvodit će se na poligonima za obuku vojski Albanije, BiH, Hrvatske, Grčke, Crne Gore, Sjeverne Makedonije, Slovenije i Njemačke”, rekao je Podžić.\nDodao je kako će vježba trajati od 17. maja do 2. juna i da će učestvovati oko 5.000 vojnika, a u BiH oko 700 vojnika SAD-a i oko 500 OS BiH.\n“Cilj je provjeriti prihvat snaga, razmještaj snaga, integraciju snaga, integriranu protivzračnu odbranu i zajedničke logističke operacije. SAD i NATO savez su strateški partner, sigurnosni partner u Evropi. Za BiH ovo je bilateralna vježba s vojskom SAD-a, vodećom članicom NATO saveza i ovo je još jedna potvrda snažne podrške naših vjernih prijatelja i partnera SAD-a, našim procesima reformi”, naglasio je Podžić.\nZahvalio je što su izabrali BiH za partnera.\n“BiH kao domaćin dijela vježbe testira rad i koordinira druge nadležne institucije da izvrše ranije spomenute misije“, rekao je Podžić.\nDodao je kako Ministarstvo odbrane i OS BiH kroz ovu vježbu testiraju sposobnost integrisanja u šire odbrambene strukture, što je jasno iskazano u državnim strateškim dokumentima, odbrambenoj, sigurnosnoj i vanjskoj politici BiH.\n”OS BiH učešćem u vježbi pokazuju spremnost za zajedničko djelovanje sa vojskom SAD-a i partnerima. Učešćem u vježbi OS BiH ojačat će svoje operativne sposobnosti. Naš deklarisani bataljon lake pješadije koji se obučava po zadatim NATO standardima, svojim učešćem pokazat će da smo profesionalno realizovali zadatke koji su pred nas postavljeni po pitanju obuke ovog bataljona”, kazao je Podžić.\nDodao je kako očekuje da će BiH sa svojim oružanim snagama pokazati da je spremna učestvovati u očuvanju stabilnosti i sigurnosti, prvenstveno u BiH, a potom i regiji, što i jest njihova osnovna misija.\nSAD zahvalne BiH\nAmerički ambasador Nelson kazao je kako su SAD zahvalne BiH kako na učešću u vježbi, tako i spremnosti da bude domaćin ovako velikom broju američkih snaga, najvećem broju od okončanja misije SFOR-a 2004. godine.\n”Ovo će biti dosad najveća zajednička vojna vježba oružanih snaga SAD-a i BiH. Zaista je utjelovljenje konstantne predanosti i posvećenosti SAD-a miru i stabilnosti u BiH. Isto tako, to je i izvanredna prilika za obuku kada naše snage imaju priliku da zajedno s partnerima iz OS BiH mogu da rade na jačanju kapaciteta spremnosti i interoperativnosti s NATO snagama i NATO saveznicama“, rekao je Nelson.\nNaveo je kako su desetine hiljada pripadnika američkih trupa doprinijele održavanju i implementaciji mira, odnosno onoga što je potpisano i usaglašeno kroz Dejtonski mirovni sporazum u Ohiju.\n”Zahvaljujući tome, mir je održan i sve to što je postignuto služi kao osnova za napredovanje BiH na njenom evroatlanskom putu. Danas, mi imamo potpuno integrisane oružane snage u BiH, koje su kreirane od nekada zaraćenih vojski i one predstavljaju zaista najvažniji garant bezbjednosti i naš su najveći partner kada je u pitanju očuvanje bezbjednosti i služe kao najbolji primjer onoga šta se može postići kada svi po strani ostave svoje razlike i odluče da rade za dobrobit građana BiH”, istakao je Nelson.\nDolazak američkih vojnika planiran je za petak, međutim prolongiran je za subotu zbog tehničkih razloga.\nPrvi američki vojni helikopteri koji će s OS BiH sudjelovati u bilateralnoj vježbi ”Brzi odgovor 21“ na aerodrom Dubrave kod Tuzle, sletjeli su 3. maja.\nHelikopteri opće namjene\nRadi se o prva dva helikoptera UH-60 iz sastava Brigade borbene avijacije 1. pješačke divizije KoV SAD-a, inače stacioniranim u Poznanju u Poljskoj. Na Dubravama su ih dočekali pripadnici 5. pješačke brigade OS BiH i osoblje Međunarodnog aerodroma Tuzla.\nHelikopteri UH-60 Black Hawk su opće namjene i prije svega se koriste za prevoz vojnika i opreme.\nVježba, ”Brzi odgovor 2021“ u kojoj će učestvovati oko 500 pripadnika OS BiH i oko 700 američkih vojnika održavat će se na vojnim poligonima OS BiH Manjača i Glamoč te kasarni i aerodromu Dubrave kod Tuzle, od 17. maja do 2. juna 2021. godine. Predsjedništvo BiH je ovu vježbu odobrilo u februaru 2020. godine.\nVježba ”Brzi odgovor 21“ je dio velike multinacionalne vježbe “Branilac Evrope 21” (Defender Europe 21) koju Komanda Oružanih snaga SAD-a za Evropu i Afriku provodi povezujući četiri različite vojne vježbe na evropskom tlu. Radi se o ukupno oko 28.000 učesnika u četiri povezane vježbe, koje će se održati na 31 vojnom poligonu u 12 država, s učešćem oružanih snaga iz ukupno 27 zemalja.


Jeftini letovi Paris Charles de Gaulle Oslo Gardermoen - Avionske karte Charles de Gaulle Gardermoen - eSky.ba\nLetovi od Paris Charles de Gaulle do Oslo Gardermoen\nPretražite letove od Paris Charles de Gaulle do Oslo Gardermoen\nProvjerite najbolje ponude letova od Paris Charles de Gaulle do Oslo Gardermoen\nDirektni letovi se obavljaju 3 dana u sedmici -\tpet.,\tsub.,\tned..\n✔ Postoje li posebne ponude za letove Paris Charles de Gaulle Oslo Gardermoen na eSky.ba?\n✔ Mogu li se pobrinuti za osiguranje prilikom rezervacije leta Paris Charles de Gaulle Oslo Gardermoen?\n✔ Ako rezerviram let Paris Charles de Gaulle Oslo Gardermoen, mogu li rezervirati ujedno i smještaj?\n✔ Koje avio-kompanije nude letove Paris Charles de Gaulle Oslo Gardermoen?\nBudite sigurni, da na eSky.ba ponuda letova Paris Charles de Gaulle Oslo Gardermoen uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Paris Charles de Gaulle - Oslo Gardermoen\nCharles de Gaulle Gardermoen\nJeftini letovi za Francusku Jeftini letovi iz Francuske Jeftini letovi za Pariz Jeftini letovi iz Pariza Jeftini letovi za Nimes Jeftini letovi iz Nimesa\nJeftini letovi za Entebbe Jeftini letovi iz Entebbea Jeftini letovi za Kostariku Jeftini letovi iz Kostarike Jeftini letovi do Kangerlussuaq Airport Jeftini letovi od Kangerlussuaq Airport


Država BiH ima mehanizme da sankcionira kršenje zakona | Lukavački.ba\nNaslovnica Lukavac Država BiH ima mehanizme da sankcionira kršenje zakona\nDržava BiH ima mehanizme da sankcionira kršenje zakona\nOdržana tribina: Koje su posljedice pravnog nasilja u općinskom vijeću Lukavac\nU četvrtak uvečer u velikoj sali Hotela Lukavac održana je javna tribina: Koje su posljedice pravnog nasilja u Općinskom vijeću Lukavac koju je posjetio veliki broj građana, a nakon održane tribine načelnik općine Lukavac i vijećnici koji ga podržavaju uputili su saopštenje za javnost koje prenosimo u cjelosti:\nNa 9. sjednici Općinskog vijeća Lukavac došlo je do grubog kršenja Poslovnika o radu Općinskog vijeća, Zakona o zdravstvenoj zaštiti, Zakona o vladinim i ministarskim imenovanjima i niza drugih propisa.\nNervoza koju ispoljavaju i prljava kampanja koju vodi SDA ovih dana očit je dokaz nervoze i straha za dalji razvoj situacije. Izdržat ćemo pritiske i nastaviti odlučno. Potpuno opredjeljeni da se borimo za zakonitost i očuvanje interesa građana nastavljamo dalje.\nPrethodni članakCZ Lukavac: Nepažnjom može doći do požara na otvorenim površinama\nNaredni članakModrac: Uskoro rekonstrukcija i cestovnog mosta


Bahtiri: LDK da bude fleksibilnija, povratak na stanje pre 26. decembra nije ni moguće ni razumno GracanicaOnline.Info\nBahtiri: LDK da bude fleksibilnija, povratak na stanje pre 26. decembra nije ni moguće ni razumno\n1. februara 2020. 1 min read\nИса Мустафа и Аљбен Курти\n„Kosovo nema vremena za političko inaćenje i eksperimentisanje sa pozicijama ostavkama i novim imenovanjima“,\n„Kosovo nema vremena za političko inaćenje i eksperimentisanje sa pozicijama ostavkama i novim imenovanjima“, poručio je danas putem Fejsbuka gradonačelnik Južne Mitrovice, Agim Bahtiri.\nBahtiri, koji se Samoopredeljenju (LVV) pridružio neposredno pre oktobarskih parlamentarnih izbora, ovu poruku uputio je potencijalnim koalicionim partnerima LVV, LDK, par sati nakon sastanka predsedništva ove stranke nakon kog je potpredsednik LDK, Ljutfi Haziri, poručio da ova stranka ne odustaje od zahteva da u eventualnom koalicionom dogovoru sa LVV, pozicija predsednika skupštine, pripadne LDK.\n„Ostalo je malo vremena da se izglasa Kurtijeva vlada. Pozivam LDK da postanu fleksibilniji kada je postizanje sporazuma o zajedničkom upravljanju u pitanju“, napisao je on, dodajući da povratak na 26. decembar nije moguć, ni razuman.\nOvog datuma, održana je konstitutivna sednica Skupštine Kosova na kojoj je za predsedavajućeg skupštine, umesto, kako je LDK očekivao njihovog kandidata, Aljbin Kurti za predsedavajućeg najvišeg zakonodavnog tela predložio potpredsednika svoje stranke, Glauka Konjufcu.\nTada je LDK optužio LVV da su načinili jednostran potez čije poništavanje traže kao uslov za postizanje koalicionog dogovora. LDK od LVV očekuje da Konjufca podnese ostavku na mesto predsedavajućeg, kako bi njihov kandidat bio izabran na ovu poziciju. S druge strane, kao kompromis predlažu da nakon što početkom 2021. za predsednika Kosova bude odabran kandidat LDK, mesto predsedavajućeg skupštine „vrate“ LVV.\nTags: Agim Bahtiri LDK Pokret Samoopredeljenje Samoopredeljenj\nPrevious Treća litija Eparhije-raško prizrenske u znak podrške SPC u Crnoj Gori\nNext Nakon dvadeset godina očišćeno pravoslavno groblje i Crkva u selu Naklo\n31. jula 2021., 01:18


Američke tajne službe prisliškuju telefone u Rusiji\nAmeričke tajne službe prisliškuju telefone u Rusiji\n9 jula 2013\nAgencija za nacionalnu bezbednost (NSA) SAD prati telefonske pozive Rusa i njihovu komunikaciju na Internetu, piše brazilski list „O Globo“ koji raspolaže podacima iz dokumenata američkih vlasti koje je dostavio Edvard Snouden.\nPomenuti dokumenti sadrže uglavnom informacije o američkom nadzoru nad Brazilcima, drugim rečima u pitanju je prepiska koju je NSA mogla da prati zahvaljujući saradnji sa lokalnim provajderima. Rusija se u tom materijalu pominje posredno uz Iran, Kinu i Pakistan, prenosi informativni portal „Vzgljad“.\nNemačka štampa je nešto ranije objavila da su američki obaveštajci presretali saobraćaj ruskog Interneta. Prema podacima bivšeg službenika CIA Edvarda Snoudena, američke službe NSA i CIA imale su neograničen pristup jednom od najvećih svetskih internet-čvorišta DE-CIX koje se nalazi u Frankfurtu na Majni.\nKroz DE-CIX prolazi najveći deo podataka iz Rusije, Istočne Evrope i Bliskog istoka, ali za SAD je od najvećeg interesa saobraćaj iz Rusije. Iz tih dokumenata međutim nije jasno kako je vršen nadzor u tehničkom smislu.


Građani Srbije manje zadovoljni prijateljstvima nego pre nekoliko godina | CEMAFORUM.rs\nEurostat, Evropski zavod za statistiku, povodom Međunarodnog dana prijateljstva objavio je članak osvrćući se na pojedinačne ocene država članica Evropske unije, ali i Srbije, o stepenu zadovoljstva pojedinaca ličnim relacijama sa drugim ljudima.\nLične relacije igraju bitnu ulogu u ispunjenosti života svakog pojedinca. Dobro funkionišuće socijalno okruženje doprinosi boljoj balansiranosti između posla i privatnog života, ali i omogućava pojedincu da se oseti kao deo društva.\nDobri lični odnosi, između ostalog, pomažu u zaštiti ljudi od osećaja usamljenosti i potpomažu njihovo sveobuhvatno blagostanje. Na ovu temu, Eurostat je uradio istraživanje i predočio rezulate iz 2018. godine sa onima koji su prikupljeni tokom 2013. godine.\nNa skali od 0 do 10, gde bi nula predstavljala potpuno nezadovoljstvo, a desetka potpuno zadovoljstvo, kod državljana Evropske unije starosne dobi od 16 godina, pa nadalje, prosečan stepen zadovoljstva svojim ličnim relacijama sa drugim osobama stajao je na 7,9 u 2018. godini.\nTo predstavlja najviši zabeležen učinak u odnosu na sve životne oblasti koje su podvrgnute merenjima u Statistici o istraživanju prihoda i životnih uslova (EU-SILC).\nKada su u pitanju statističke razlike u oceni po principu pripadnosti polu, za nijansu viši stepen satisfakcije u polju ličnih odnosa zabeležen je kod žena i iznosi 8, dok je kod muškaraca nešto niži i iznosi ocenu 7,9.\nTokom 2018. godine zabeleženo je da je zadovoljstvo privatnim relacijama bilo najviše među mlađom populacijom starosne dobi od 16 do 24 godina (8,3) i u grupaciji ljudi od 25-34 godine (8,0), kao i kod grupe starosti od 65-74 godine (8,0). Međutim, ocena polako opada na 7,9 sa starijima od 75 godina.\nNa suprotnoj strani skale, kod radno sposobnog stanovništva, deo populacije između 35 do 65 godina starosti, zabeleženo je srednje zadovoljstvo, niže nego kod mlađih ili starijih starosnih grupa.\nZanimljivo je da su razlike između zemalja članica EU mnogo niže na ovom polju nego kada su u pitanju drugi životni domeni. Sa ukupnim prosekom od 8,6, stanovnici Irske, Malte, Austrije i Slovenije bili su među najzadovoljnijima svojim ličnim odnosima u EU.\nNa suprotnoj strani nalaze se najmanje zadovoljni građani Bugarske (6,6), dok se nakon njih nalaze stanovnici Grčke (7,1), Hrvatske (7.5), Italije,Mađarske i Rumunije (svaka država sa ocenom 7,6).\nOd 2013. godine srednji nivo satisfakcije ličnim relacijama u Evropskoj uniji ostao je gotovo u potpunosti stabilan, a nosio je ocenu 7,8, dok je tokom 2018. godinu za nijansu skočio, 7,9.\nMeđu članicama EU, srednji prosek zadovoljstva svojim personalnim odnosima porastao je od 2013. godine u 19 država. Najviši porasti zabeleženi su u Bugarskoj (sa ocene 5,7 iz 2013. godine na 6,6 u 2018. godini, odnosno +0,9), na Kipru (+0,5), u Španiji (+0,4), ali i u Estoniji, Italiji, Portugaliji i Sloveniji (svaka zemlja je zabeležila porast od +0,3).\nPoredeći sa 2013. godinom, srednji stepen satisfakcije ličnim odnosima sa drugim ljudima ostao je nepromenjen u svega tri države članice EU: Irskoj, Mađarskoj i Rumuniji. Opadajući trend zabeležen je u pet država: Danskoj, Letoniji i Holandiji (svaka sa po -0,3), Litvaniji i Luksemburgu (obe sa po -0,2).


POČINjE DRUGA FAZA IZGRADNjE PORODILIŠTA U PREŠEVU\nU narednih nekoliko dana trebalo bi da počne druga faza izgradnje porodilišta u Preševu a prve bebe u ovom porodilištu trebalo bi da se rode oko 01. januara naredne godine. Predsednik Koordinacionog tela za opštine Preševo, Bujanovac i Medveđu, Zoran Stanković izjavio je nakon sastanka sa predsednikom opštine Preševo, Ragmi Mustafom, da bi druga faza izgradnje porodilišta u tom gradu trebalo da počne u narednih nekoliko dana. Stanković je novinarima rekao da Koordinaciono telo sada prikuplja sredstva za medicinsku opremu za koju je obezbeđeno 130 hiljada evra od potrebnih 390.000 evra.\n"Očekujemo da će građevinski radovi biti završeni do oktobra eventualno početka novembra. Drugi dogovor koji smo postigli jeste da obezbedimo i kadrove koji će sprovesti u delo i omogućiti nesmetan stručni rad u porodilištu“, kazao je Stanković.\nVanbolničko porodilište za koje se uređuju prostorije Doma zdravlja u Preševu, trebalo bi da ima najmanje 12 kreveta za porodilje. Preševo je imalo svoje porodilište do 1989. godine, kada je zatvoreno i od kada se žene iz te opštine najčešće porađaju u Vranju od koga su neki delovi opštine udaljeni do 70 kilometara, ali i u Gnjilanu, Prištini, Skoplju i Kumanovu.\nZa prvu fazu radova na izgradnji vanbolničkog porodilišta u Preševu, koja je završena, oko 50 miliona dinara obezbedili su Koordinaciono telo za opštine Preševo, Bujanovac i Medveđu i Ministarvo zdravlja i opština Preševo, dok je za drugu fazu radova iz istih izvora obezbeđeno više od 55 miliona dinara.


Zaštitimo decu - Užicka Republika Press\nPolicijska uprava Užice, treću godinu zaredom, realizuje projekat „Zaštitimo decu“, koji je deo koncepta „Policija u zajednici“. Na Trgu partizana, deca su imala priliku da se bolje upoznaju i druže sa pripadnicima saobraćajne policije.\nCilj projekta je da se deca predškolskog uzrasta, upoznaju sa nekim od bezbednosnih rizika sa kojima se mogu suočiti polaskom u školu i da znaju kako da reaguju u pojedinim situacijama.\nOno što su deca, u okviru predavanja u predškolskim ustanovama, saznala od policijskih službenika jeste i odnos prema nepoznatim licima. Pre svega da ne uzimaju ništa od takvih ljudi, pogotovu slatkiše niti bilo koje druge nepoznate predmete, da ne sedaju u vozila nepoznatih, da ne otvaraju vrata nepoznatim licima kada su u kući.\nKada su u pitanju teme o bezbednom učešću u saobraćaju, akcenat je stavljen na prelazak ulice i kretanje trotoarom.\nProjekat se realizuje u svim lokalnim samoupravama Zlatiborskog okruga koje pokriva PU Užice a ove godine obuhvaćene su 143 predškolske grupe koje čine 1.100 mališana.\nPosle svakog predavanja organizovanja su druženja policijskih službenika sa decom, a danas na „Trgu partizana“ sve što ih interesuje, policijske službenike pitala su deca iz vrtića „Poletarac“ i „Bambi“.\nSva deca dobila su male flajere na kojima su prikazane različite situacije u kojima se mogu naći ali i načini na koje treba da postupaju. Da sednu u policijsko vozilo, motor, da stave kacigu i dodirnu deo policijske opreme, za mališane je bio pravi doživljaj. Mnogi od njih oslobodili su se straha od policajaca, kojom ih na žalost roditelji često zastrašuju.


Naèin na koji se hranite utièe na vaše spavanje - B92\nVećina nas ima neko znanje o tome kako ono što jedemo i pijemo utièe na naše telo. Na primer, ako imate slatke palaèinke za doruèak, verovatno će vam se prispavati posle. Ili ako imate previše krstastog povrća (brokoli, kelj, kupus, prokelj, rotkvice, cvekla) za ruèak, verovatno ćete želeti da izbegnete da budete sami u liftu sa svojim kolegama.\nIzvor: Eat This Not That subota, 10.07.2021. | 10:44 -> 08:40\nJogurt vs. kiselo mleko VIDEO\nOvih 14 popularnih dodataka za mršavljenje ne rade, kaže nova studija\nNovo istraživanje otkriva da postoji još jedan faktor koji biste možda trebali da imate u vidu: konzumiranje hrane bogate mastima, pored nepoštovanja doslednog rasporeda spavanja, može ometati proizvodnju zdravih masnih ćelija u vašem telu.\nKao rezultat toga, vašem telu je mnogo teže da funkcioniše onako kako bi trebalo.\nStudija, objavljena u èasopisu "Nature Communications", prouèavala je kako razlièito ponašanje utièe na zdrave masne ćelije miševa. Imajte na umu da su našem telu potrebne zdrave masti da bi povećale nivo energije, podstakle rast ćelija i zaštitile naše organe.\nIstraživaèi su, meðutim, otkrili da uvoðenje miševa u ishranu sa visokim sadržajem masti, kao i promena rasporeda spavanja, spreèavaju pravilno razmnožavanje njihovih zdravih masnih ćelija.\nVeza izmeðu ishrane i spavanja je dvosmerna ulica.\n"Èest je sluèaj da deca i odrasli sa problemima spavanja vide poboljšanje kada unesu neke jednostavne promene u svoje prehrambene navike", kaže dr Nikol Borkins, nutricionistièki psiholog.\n"Dobro uravnotežena i zdrava ishrana omogućava zdrav ciklus spavanja i buðenja i miran podmlaðujući san noću."\nTakoðe vam može biti od pomoći da svoje jutarnje obroke povećate u odnosu na veèernje i da se usredsredite na lako svarljivu hranu.\n"Znamo da je hrana sa više masnoća teže svariva za probavni sistem, što može poremetiti kvalitetni san", dodaje registrovani dijetetièar Abej Šarp.\nDoduše, istraživanje je još uvek u ranoj fazi, tako da ne pravite nikakve promene u vašem životu samo na osnovu ove studije. Meðutim, održavanje redovnog rasporeda spavanja i uzdržavanje od puno preraðene hrane sigurno ne mogu da vam naškode.


BiH: Ivanić traži preispitivanje naziva Bošnjak i bosanski jezik - Vijesti - Index.hr\nBiH: Ivanić traži preispitivanje naziva Bošnjak i bosanski jezik\nutorak, 3.8.2004. 12:09\nMINISTAR vanjskih poslova BiH Mladen Ivanić najavio je da će stranka čiji je on predsjednik, Partija demokratskog progresa (PDP) pokrenuti inicijativu za preispitivanje naziva Bošnjak i korištenja imena bosanski jezik.\nIvanić je u izjavi koju u utorak prenosi mostarski Dnevni list rekao da će to biti odgovor bošnjačkom članu Predsjedništva BiH Sulejmanu Tihiću koji, po Ivanićevim riječima, osporava sve što nosi predznak srpski u BiH. Tihić je više puta u svojim javnim istupima zatražio promjenu obilježja Republike Srpske te najavio da će se zauzimati za promjenu imena Republika Srpska. Ivanić je kazao da odgovor na takve Tihićeve najave "ne treba biti obranaški" već da treba osporavati zloupotrebe poput one da je BiH samo bošnjačka.\nponedjeljak, 7.5.2018. 21:25\nIzetbegović, Čović i Ivanić u srijedu će se u Berlinu sastati s Angelom Merkel


Rečna Policija SG PSS - RADOST DECI U POSETI PI ZA BEZBEDNOST NA REKAMA\nRADOST DECI U POSETI PI ZA BEZBEDNOST NA REKAMA\nДатум објављивања: 9.07.2015 2:35 PM\nDana 07.07.2015. godine u vremenu od 10,00 do 12,00 časova, posetilo nas je dvadeset drugara iz Ustanove za decu i mlade „Sremčica“ kao i drugari iz Centra za smeštaj i boravak dece i omladine ometene u razvoju Dnevni boravak Šekspirova. Kompletnu organizaciju i program sačinila je humanitarno udruženje „Radost deci“ , Hvala Jovani i Nedanu Kuliću što su uložili svoj rad i vreme da nas posete. Policijskim službenicima PI za bezbednost na rekama, zadovoljstvo je bilo da ugoste drugare i izvesno vreme posvete nnjima i ako je sezona u punom jeku, kada malo vremena ima za druge aktivnosti. Smatramo da je ova poseta nama bila korisna, a obzirom da je bila edukativnbo-preventivnog karaktera. Kad govorimo o preventivnom karakteru onda to mislimo na bezbednost ponašanja na vodi i pored vode. Drugare smo interaktivno uključili u rad i predavanje, gde su mogli da ispolje i svoja znanja i znanje koje su stekli kod nas.\nVreme je proletelo našim gostima, a nama tek. Imam utisak da nismo stigli sve da ispričamo i pokažemo ali zato ovo nije i jednina posta našoj jedinici. Na rastanku mnogi drugari su nas pozvali da budemo njihovi gosti.\nAktivnost su podržali naši prijatelji i bili gosti na poziv PSS SG „Rečna policija“, IPA Sekcija Srbija i naravno, Savet za socijalna pitanja GO Voždovac, sa kojim smo realizovali niz humanitarnih aktivnosti.\nAktivnost je protekla u najboljem redu i za nas važno je bilo zadovoljstvo naših gostiju dece i mladih iz pomenutih ustanova. Zadovoljstvo na licima dece je bilo vidno,a nisu izostali njihovi pozitivni komentari. Hvala vam na pozitivnoj energiji koju ste nam podarili vašim prisustvom. Ova aktivnost nam je došla kao relaksacija i odmor jer smo komunicirali sa iskrenom decom i mladima.\nmr Vladica Zdravković


Nekadašnji ider "Saveza za bolju Jagodinu" se vraća u politiku - Portal035\nZIMSKA SLUŽBA U PARAĆINU DEŽURA 24 SATA\nNekadašnji ider "Saveza za bolju Jagodinu" se vraća u politiku\nKako saznaje Portal035 kopredsedništvo “Saveza za bolju Jagodinu”, na večerašnjoj sednici izabralo je Aleksandra Grkovića za specijalnog savetnika sa širokim spektrom ovlašćenja. Prema saznanjima našeg portala Grković će se najpre angažovati u pregovorima ove liste oko nastupa na izvesnim vanrednim parlamentarnim izborima koji se očekuju u aprilu mesecu , ali da će Grković imati i blanko poverenje kopredsedništva za širok spektar pitanja i političke agitacije.\nRedakcija Portala035 pozvala je i pitala Aleksandra Grkovića da li je ova informacija tačna, na šta je dobila odgovor:”Politika je veština nemogućeg. U ovom trenutku Vam ne mogu dati bilo kakvu informaciju ali mogu da kažem da javnost neće biti uskraćena ni za kakvu bitnu informaciju”.\nPodsetimo Aleksandar Grković osnivač je Saveza za bolju Jagodinu, organizacije koja je na lokalnim izborima u Jagodini 2016.godine zauzela treće mesto a na izborima 2020. u širokoj koaliciji zvanoj “Prava Jagodina” drugo mesto.\nGrković je aaja 2020.godine objavio na svom vlogu povlačenje iz operativne politike ali ne i političkog konsaltinga što je ostavilo prostor špekulacijama koje traju i danas da će Grković možda ponovo politički aktivirati.


Manifestacije | Biznis.rs\n27.4.2022 13:37 3\nNa Beogradskom sajmu danas je otvoren 46. Međunarodni sajam građevinarstva SEEBBE, pod motom „Budućnost u izgradnji“, na kome će se do 30. aprila predstaviti izlagači iz 23 države. Ministar... Pročitaj više\nprekretnica u filozofiji automobilske industrije\n19.4.2022 09:10 5\nPredstojeći sajam automobila „DDOR Eco BG Car Show 07“, nakon trogodišnje pandemijske pauze, biće održan od 12. do 15. maja, saopšteno je iz Beogradskog sajma. Ovogodišnji sajam, navodi se,... Pročitaj više\nodržana interaktivna predstava "čuvari zmajevog blaga" u beogradu\n16.4.2022 14:43 16\nInteraktivna predstava „Čuvari zmajevog blaga“ održana je u subotu u tramvaju na liniji dva koji je vozio centrom Beograda, u okviru besplatnog programa finansijske edukacije građana koji sprovodi Erste... Pročitaj više\n14.4.2022 15:42 10\nMeđunarodni sajam građevinarstva (SEEBBE), 46. po redu, održaće se od 27. do 30 aprila u Beogradu, saopštio je danas Beogradski sajam, prenosi agencija Beta. Ova specijalizovana smotra građevinske industrije... Pročitaj više\nbečka startap zajednica ubrzano raste\nViennaUP u hibridnoj formi, sa više od 30 konferencija i predavanja\n14.4.2022 12:04 0\nFestival ViennaUP je namenjen startapovima, investitorima, tehnološkim entuzijastima i vizionarima i biće održan od 27. maja do 3. juna u Beču. Inicijator festivala je Bečka privredna agencija. Partneri festivala... Pročitaj više\n11.4.2022 07:01 6\nPosle izbora u Srbiji početkom aprila, u nedelju su održani i predsednički izbori u Francuskoj. Favoriti su, izgleda, opravdali očekivanja, pa će se naredne dve nedelje čekati na drugi... Pročitaj više\nManje od četiri odsto doktora nauka radi u poslovnom sektoru\nZa razvoj primenjene nauke neophodno uvođenje poreskih olakšica\n6.4.2022 15:13 8\nPovezivanjem nauke i privrede podstiče se primena novih tehnologija i znanja u savremenom poslovanju i proizvodnji, rečeno je u Privrednoj komori Srbije na manifestaciji „Dani nauke i privrede“. Ova... Pročitaj više\n4.4.2022 07:01 0\nApril je počeo izborima u Srbiji, a nastaviće se značajnim ekonomskim susretima u narednih nedelju dana. Dok se broje rezultati i planiraju buduće koalicije, u Beogradu će biti održan... Pročitaj više\n23.3.2022 15:27 6\nNajznačajnija turistička manifestacija u zemlji i regionu, 43. Međunarodni sajam turizma održava se od petka 24. do nedelje 27. marta na Beogradskom sajmu. Uporedo će se odvijati i 17.... Pročitaj više


Srbija - prezadužena zemlja\nBEOGRAD- Mlađen Kovačević, saradnik Instituta za međunarodnu politiku i privredu upozorava da je Srbija visoko zadužena zemlja jer je, po jednom od kriterijuma Svetske banke, njen spoljni dug od 28 milijardi dolara, 2,2 puta veći od izvoza robe i usluga. „Narodna banka kaže da smo srednje zadužena zemlja jer je naš spoljni dug ispod 80 odsto bruto društvenog proizvoda što je jedan od dva kriterijuma Svetske banke. Međutim, to nije dov kompletan tekst\n- Poteškoće sa ratifikacijom gasnog sporazuma sa Rusijom već su dovele naše odnose u ozbiljnu krizu. I, to se desilo u veoma važnom trenutku za Srbiju i njene državne interese. Unapređivanje naše saradnje povezano je sa produbljivanjem političkih odnosa i sa sprovođenjem već postignutih ugovora. Među najvažnijim\nUmro je Dejan Medaković. Erudita, književnik, istoričar, naučnik svetskog glasa, omiljeni profesor beogradskog univerziteta, akademik... Predsedavao je uglednom kulturnom institucijom Vukovom zadužbinom. Značajna je njegova uloga u radu SANU. Svojevremeno je\nBEOGRAD - Španija je prva zemlja u svetu u kojoj čovekolikim majmunima mogu biti zakonom garantovana „ljudska prava“. Pre svega, „pravo na život i slobodu“, a biće im garantovana i „zaštita od mučenja“. Specijalno formirana komisija španskog\nKoršunova ubijena zbog 500.000 dolara\nNJujorška policija uporno tvrdi - svetski poznata manekenka Ruslana Koršunova, koju su mnogi nazivali „azijskom Klaudijom Šifer“, izvršila je samoubistvo skočivši sa devetog sprata, sa balkona svog luksuznog stana na Menhetnu.\nBEOGRAD - Dušan Janjić, predsednik nevladine organizacije „Klub 21“, optužio je juče Vojnoobaveštajnu agenciju (VOA) da obavlja informativne razgovore sa ljudima koji dolaze u Beograd na međunarodne skupove.\n- U jednoj emisiji sam slušao nekog analitičara koji je rekao da u formiranju vlade mogu da učestvuju samo oni koji veruju u Sporazum o stabilizaciji i pridruživanju. U toj emisiji je sigurno 15 puta ponovljena reč vera. To daje prizvuk religioznog značaja koji se pridaju\nDača dobio životnu utakmicu\nSarkozi: Makedonija nije demokratska država


Turska podržava što VE prvi put obilježava godišnjicu Srebrenice - Radio Televizija Novi Pazar\nTurska podržava što VE prvi put obilježava godišnjicu Srebrenice\nJuly 6, 2019 July 6, 2019 Senada Kalic 285 Views\nU Vijeću Evrope do sada smo se prisjećali holokausta i drugih negativnih događaja u historiji, rekao je turski ministar.\nMinistar vanjskih poslova Turske Mevlut Cavusoglu izjavio je u petak kako će 11. jula, u Vijeću Evrope, po prvi put biti obilježena godišnjica genocida u Srebrenici, te kako njegova zemlja to podržava.\nCavusoglu je boravio u turskom gradu Konya, gdje je govorio na konferenciji koju je organizovala Uprava za vjerske poslove Republike Turske, navela je Anadolija.\n„U Vijeću Evrope ovog 11. jula ćemo obilježiti godišnjicu genocida u Srebrenici. U Vijeću Evrope do sada smo se prisjećali holokausta i drugih negativnih događaja u historiji. Ovo je prvi put da ćemo obilježiti godišnjicu genocida u Srebrenici i mi to podržavamo“, rekao je Cavusoglu.\nTurski ministar govorio i o problemu antiislamizma koji je sve prisutniji na globalnom planu.\n”Odbacujemo neprijateljstvo prema kršćanstvu”\n“Kada pogledamo u uzroke antislamizma, možemo vidjeti da zagovornici toga nemaju uvjerljive i zadovoljavajuće argumente. Smatramo je uzrok svemu tome populizam. Nažalost, mi danas svjedočimo tome da političke stranke, pa i političari i mediji koji se hrane populizmom, doprinose širenju neprijateljstva prema islamu i migrantima“, rekao je Cavusoglu.\nPodsjetio je i na 15. mart, dan kada je izvršen teroristički napad na muslimane na Novom Zelandu, tokom obavljanja džuma-namaza.\n„Mi između napada na džamiju na Novom Zelandu i napada na crkvu na Šri Lanki, ne vidimo nikakvu razliku. Oba su izdajnički, teroristički napadi. Nažalost, svijet danas na to ne gleda na način na koji mi gledamo. Mi odbacujemo svaki oblik diskrimnacije, antiislamizam, antisemitizam, isti i tako neprijateljstvo prema kršćanstvu. Odbacujemo jer naša vjera tako nalaže i to smatramo ljudskim zločinom“, podvukao je Cavusoglu.\nIzvor: Al jazeera Balkans / Agencije\n← Manje čekanja na šalterima — izvodi iz matičnih knjiga u elektronskoj formi\nKorak koji će doprinijeti povezivanju s Bošnjacima iz domovinskih zemalja →


„Samo ne dirajte dugme!“ Reporter Sputnjika u mlaznom odelu čoveka koji leti (video) - 22.05.2019, Sputnik Srbija\nBritanski inovator Ričard Brauning, čuveni „Ajronmen“, u svom specijalnom mlaznom odelu preleteo je Savsko jezero. Reporter Sputnjika jedini je imao priliku da... 22.05.2019, Sputnik Srbija\nnauka, srbija, beograd, velika albanija, ada ciganlija, ričard brauning, vorld majnds", društvo, švajcarska (država)\n21:06 22.05.2019 (Osveženo: 14:58 21.09.2021)\n© Foto : Lola Đorđević„Teško je i smrdi na kerozin!“. „Samo ne dirajte dugme!“ Novinarka Sputnjika Senka Miloš imala je jedinstvenu priliku da obuče mlazno odelo.\nBrauning je sa još jednim kolegom poleteo iznad Ade Ciganlije u posebnom odelu koje je sam napravio — odelu koje prkosi silama gravitacije.\nLet čuvenog inovatora priređen je kao uvod za skup „Vorld majnds“, koji će u četvrtak u Narodnom pozorištu okupiti 400 najumnijih ljudi sveta. Oni se već 12 godina sastaju u Švajcarskoj, a sada su odlučili da se, kako kažu, okupe u zemlji koja je, kad je reč o primenjenoj nauci, zemlja svetske klase.\n© Sputnik / Alekandar MilačićRičard Brauning inspiraciju za pravljenje mlaznog odela našao je u radu svog pokojnog oca, koji je bio aeronautički inženjer.\nRičard Brauning inspiraciju za pravljenje mlaznog odela našao je u radu svog pokojnog oca, koji je bio aeronautički inženjer.\nNovinare, ali i brojne gledaoce koji su došli na Adu Ciganliju da vide letećeg čoveka najviše je zanimalo da li mlazno odelo uskoro može da postane dostupno svima.\n„Čuli ste, ovo je veoma bučno. I prvi motorni automobili, kada su napravljeni, bili su prilično bučni u poređenju sa konjima. Ovo odelo verovatno je neprikladno za odlazak u prodavnicu, ili da njime odvedete decu u školu. Ne marimo mnogo zbog toga, ovo je prvi korak, možda će jednoga dana i biti dostupno svima, ako se to dogodi — sjajno“, kaže Brauning.\n© Sputnik / Aleksandar MilačićNajveća novina koju ću ugraditi na novom modelu odela su krila. Ona će dodatno povećati brzinu letenja, ali i smanjiti potrošnju goriva.\nNajveća novina koju ću ugraditi na novom modelu odela su krila. Ona će dodatno povećati brzinu letenja, ali i smanjiti potrošnju goriva.\nDok je njegov kolega nakon samo nekoliko sekundi provedenih u vazduhu izgubio ravnotežu i upao u vodu, Brauning je uspešno preleteo na drugi kraj obale, gde se strpljivo fotografisao sa svima koji su to želeli.\nOn je objasnio da je drugi letač upao u vodu jer se previše oštro okrenuo i izgubio visinu, nakon čega se otvorio prsluk za spasavanje, kako ne bi potonuo zbog preteške opreme.\nTeška oprema je najveći nedostatak izuma koji može da promeni svet, zato Bruning radi na novom, poboljšanom modelu.\n© Sputnik / Aleksandar MilačićSvi su želeli da se slikaju sa Ričardom, posebno srpski izumitelji koji su doputovali iz raznih delova Srbije.\nSvi su želeli da se slikaju sa Ričardom, posebno srpski izumitelji koji su doputovali iz raznih delova Srbije.\n„Jedna od najvećih novina koje ću uvesti su krila. Ona će dodatno povećati brzinu letenja, ali i smanjiti potrošnju goriva. Takođe, radimo i na električnoj verziji, kojom je teško postići iste performanse, ali je ipak izrađujemo“, naveo je Brauning.\nZa postizanje vertikalnog leta Ričard Brauning koristi minijaturne mlazne motore koje pokreće kerozin, a rukama kontroliše pravac i brzinu leta.\nInspiraciju za pravljenje mlaznog odela našao je u radu svog pokojnog oca, koji je bio aeronautički inženjer. Projekat je na početku delovao kao nešto nemoguće, a danas, dve godine kasnije, iza njega je 80 letova u 24 zemlje.\nMimo protokola, britanski inovator dozvolio je reporteru Sputnjika da proba njegovo odelo i kacigu unutar koje se na displeju prati potrošnja goriva.\n„Samo ne dirajte dugme!“, viknuo nam je Ričard Brauning, ali je i obećao, kada se ponovo vidimo, Sputnjik će da poleti!\n© Foto : Lola ĐorđevićSenka Miloš


Prevara sa tepisima za Zenicu\nnedjelja, 03 Februar 2013 18:28\nU prethodnom periodu Uprava za indirektno oporezivanje BiH pokrenula je provjeru vjerodostojnosti faktura, koje uvoznici prilažu prilikom uvoznog carinjenja roba, saopćila je Uprava. Tako je u carinskoj ispostavi Visoko otkriven pokušaj carinske prevare prilikom uvoza većeg broj tepiha iz Republike Turske u BiH. Ukupna vrijednost pokušaja utaje uvoznih dažbina iznosi 50.000 KM. U toku septembra 2012. godine preduzeće iz Zenice u četiri navrata je izvršilo uvoz raznih tepiha ukupne površene 34.584,09 m2. Prilikom uvoza u postupku uvoznog carinjenja prijavljena je ukupna vrijednost robe u iznosu od 104.460,27 eura, na osnovu čega su obračunate i plaćene zakonski predviđene uvozne dažbine.\nPosumnjavši u vjerodostojnost fakture koja je pratila uvoz robe, UIO je fakturu poslala na naknadnu provjeru u Republiku Tursku. Carinska služba Republike Turske dostavila je Upravi orginalnu fakturu koja je bila prijavljena za izvozno carinjenje iz Turske u iznosu od 237.474,27 eura. Tako je naknadnom provjerom utvrđeno da je uvoznik u cilju izbjegavanja plaćanja uvoznih dažbina fakturnu vrijednost robe umanjio za čak 133.014 eura, te je razlika između obračunatih uvoznih dažbina i onih koje su stvarno trebale biti obračunate iznosila 50.000 KM.\nUIO BiH je već pokrenula postupak naknadne naplate uvoznih dažbina, a protiv pravnog lica i odgovornog lica u njemu, pred nadležnim sudom u Zenici, biće pokrenut prekršajni postupak. Također, Sektor za provođenje i poštivanje poreskih i carinskih zakonskih propisa u UIO ispitaće postojanje i eventualne krivične odgovornosti, te ukoliko se ista utvrdi proslijediti izvještaj Tužilaštvu BiH.\nZbog postojanja osnova sumnje da veliki broj uvoznika pribavlja i pilaže lažne, tj. umanjene fakturne vrijednosti robe prilikom provođenja postupka uvoznog carinjenja, UIO je pokrenula proces naknadne provjere vjerodostojnosti fakura u mnogim slučajevima.\nZa sve predmete gdje se provjerama utvrdi da su za uvozno carinjenje robe prigane lažne fakture, biće pokrenut postupak naknadne naplate uvoznih dažbina, kao i prekršajni postupak pred nadležnim sudom, a o visini utvrđenih utajenih uvoznih dažbina ovisiće i eventualno pokretanje postupka za utvrđivanje krivične odgovornosti, navodi se u saopćenju.\nViše iz kategorije: « Gazprom: najskuplji gas za BiH Bošnjak sa Grlićem »


TRIGLAV KLS, Actavis Academy – Konstantin, 55:85 – Lige Košarkaškog saveza Srbije\nTrener actavisa Milan Petrovic: Slaba utakmica za nas, kao da smo izgubili dosta snage i pali fizički u drugom delu takmicenja, sto je očigledno po rezultatima i igru koju pruzano. ovde smo igrali oslabljeni, ali to nije razlog za nasu lošu partiju i ne zalaganje na parketu. dopustili smo ekipi konstantina da nas pretrci i nadskoci, cestitao bi protivniku na pobedi i fer i poštenoj igri.\nIgrač actavisa Goran Stefanović: loše smo ušli u meč dozvolili dosta lakih poena ekipi iz nisa. Vratili smo se u drugoj četvrtini ali opet nismo zadržali koncentraciju tokom cele utakmice i opet pali u drugom poluvremenu, čestitam ekipi konstantina na pobedi.\nKonstantin Luka Ilic igrac, Usli smo jako i dobro u mec,u drugoj cetvrtini smo malo pali ali kasnije smo igrali bolje i napravili vecu razliku,tu razliku smo odrzavali do kraja utakmice i u laganom ritmu je priveli kraju.cestitao bih protivniku na fer i korektnoj igri.\nTrener konstantina Milan Tubic, U samoj pripremi utakmice,koja nam zbog plasmana na F8 znaci, znali smo da je sut za 3 poena glavno oruzje domacina do koga dolaze iz udriblavanja i ekstra pasom. Mi smo utakmicu dobro otvorili, ali smo u drugoj cetvrtini dozvolili Aktavisu da vecom energijom dodje do svoje igre. Dobro smo u nastavku odigrali napad na zonu pritivnika a kolektivnom odbranom smo dolazili do lakih poena. Cestitam domacinu na fer igri!\nPrvi profesionalni ugovor – Dušan Tanasković


Nakon izbora Zorana Jankovića za vođu Pozitivne Slovenije, očekuje se odluka Alenke Bratušek o mogućem odlasku s mjesta premijerke.\nTrese se vlada premijerke Slovenije Alenke Bratušek nakon što ju je na mjestu predsjednice stranke Pozitivna Slovenija (PS) smijenio Zoran Janković.\nKoalicioni partneri u vlasti traže vanredne parlamentarne izbore. Odgovor premijerke očekuje se u utorak, a ne isključuje se ni zahtjev Parlamentu za glasanjem o povjerenju Vladi na čijem je čelu.\nReporterka Al Jazeere Ana Mlinarić javlja iz Ljubljane da postoje dvije mogućnosti razvoja situacije u Sloveniji.\nParlamentarne stranke mogle bi tražiti izglasavanje povjerenja Vladi, u kojem slučaju imaju mjesec dana da u tri pokušaja izaberu privremenog mandatara do novih izbora, zakazanih za 2015. Ako ga ne izaberu, slijede prijevremeni izbori.\nUkoliko Bratušek podnese ostavku, kako je najavila, ona mora obavijestiti predsjednika Sabora, koji u roku od sedam dana mora to predočiti saborskim zastupnicima, nakon čega slijedi izbor privremenog mandatara.\nŠezdeset dana od raspuštanja Parlamenta, izbore mora raspisati predsjednik Borut Pahor.\nSlovenski novinar Bojan Požar rekao je za Al Jazeeru da se Vlada Slovenije praktično već raspala, te da samo postoji u tehničkom smislu.\nKako je kazao, iako Jankovića prati niz krivičnih prijava, njegov izbor na čelo stranke nije iznenađujući jer je on, zapravo “otac stranke”, koji je ustanovio Pozitivnu Sloveniju prije tri godine i lično odabrao njene članove.\nJanković pozvao Bratušek da ne odstupi\nGrađanska lista, stranka ministra unutrašnjih poslova Slovenije Gregora Viranta, smatra da nakon izbora Zorana Jankovića za predsjednika Pozitivne Slovenije (PS) više ne postoje uslovi za funkcionisanje koalicije.\nIz te stranke je saopšteno da očekuju dogovor o prijevremenim izborima.\nIzborna komisija objavila je u ranim jutarnjim satima u subotu da je na kongresu Pozitivne Slovenije glas Jankoviću dalo 422 delegata, odnosno 55,53 posto od ukupnog broja, dok je za ostanak Bratušek na mjestu predsjednice glasalo njih 338.\nJanković je na podijum nakon proglašenja rezultata pozvao i Bratušek te zahvalio članovima stranke koji su glasali za njega, prenosi Hina.\n“Moguće je i bilo bi pravilno da i dalje imamo predsjednicu Vlade koja je svoju ulogu dobro obavila”, rekao je Janković.\nPozvao je Bratušek pozvao da ne odstupa s mjesta premijerke, što je ranije najavljivala da će učiniti ako ne dobije podršku kongresa na mjestu predsjednice stranke.\nJanković je rekao da će on biti predsjednik stranke do idućeg kongresa te je pozvao na jedinstvo.\nDodao je da bi želio da stranka pod njegovim vodstvom sadašnjoj Vladi Slovenije ulije hrabrost da provodi svoj koalicioni program i programske dokumente.\nPrije glasanja delegata, u obraćanju članovima kongresa, Janković je rekao da želi da Vlada Alenke Bratušek ostane na vlasti do parlamentarnih izbora predviđenih za jesen iduće godine, ali da joj je potrebna rekonstrukcija, te provođenje ekonomskih i infrastrukturnih projekata koji će zadovoljiti građane i glasače.\nNakon objave rezultata, Bratušek je rekla da zahvaljuje delegatima kongresa koji su joj dali svoj glas, ne spominjući mogućnost odlaska s dužnosti premijerke Slovenije.\nDodala je da Jankoviću želi da “i ostvari ono što najavljuje riječima”.\nParlamentarni zastupnik Pozitivne Slovenije i njen kandidat na izborima za Evropski parlament Peter Vilfan, koji je pred kongres otvoreno stao na stranu Bratušek, rekao je za Slovensku televiziju da će ona svoju odluku u pogledu sudbine Vlade javnosti predočiti u utorak, a do tada neće davati izjave.\nPolitički analitičari navode da daljnji razvoj političke situacije u Sloveniji sada zavisi od koalicionih partnera Pozitivne Slovenije u Vladi, jer su neki od njih najavljivali svoj sigurni odlazak iz Vlade, ako stranku preuzme Janković.\nIzvor: Al Jazeera i agencije (26. april 2014.)


Menorka Leto 2017 | Španija Letovanje | Leto 2017\nMENORKA LETO 2017\nMenorka leto 2017 - Menorka (Menorca i na katalonskom i španskom; od latinskog Balearis Minor) je jedno od Balearskih ostrva koje se nalazi u Sredozemnom moru i pripada Španiji. Ime je dobilo jer je manje od susednog ostrva Majorka. Ime ostrva Menorka potiče od latinskih reči „Insula minor“, kasnije „Minorica“, što znači „manje ostrvo“. Glavni grad ostrva je Maon (šp. Mahón). Iako manja od Majorke, Menorka se može pohvaliti izuzetnim plažama, koje nisu prepune turistima kao na Majorki. Najpoznatije su: Cala Pilar, La Vall, Son Xoriguer, Son Saura, Es Talaier i druge. Menorka ima bogatu ponudu i za one sa više avanturističkog duha: kajaking, jedrenje, jahanje konja i drugi sportovi i aktivnosti. Menorka ima oko 88.000 stanovnika. Na Menorci postoje ostaci civilizacije još iz praistorijskog doba. Tokom vekova ostrvom su vladali Mavari, Španci, Britanci, Francuzi da bi pod konačnu špansku vlast ostrvo došlo 1802. godine. Na ostrvu su vidljivi ostaci britanske vlasti posebno u dve oblasti: arhitekturi i kulturi konzumiranja džina.\nMenorka letovanje 2017 / Španija leto 2017 - Balearska ostrva predstavljaju mesto za uživanje na obalama Sredozemnog mora. Na ostrvima ćete pronaći uvale sa tirkiznom bojom morske vode gde stabla borova gotovo dopiru do peska, Ibicu sa njenim poznatim noćnim životom, odlične lokacije za uživanje u prirodi i kulturnim znamenitostima, i sve ostalo što Vam je neophodno za relaksirajući odmor na moru.Balearska ostrva (šp. Islas Baleares) predstavljaju arhipelag u zapadnom delu Sredozemnog mora, u blizini španske obale. Četiri najveća ostrva su Majorka, Menorka, Ibica i Formentera. Arhipelag predstavlja špansku autonomnu pokrajinu, čiji je glavni grad Palma de Majorka. Službeni jezici na ostrvima su katalonski i španski. Ostrva predstavljaju veoma popularnu turističku destinaciju, a posebno Ibica, koja je veoma privlačna mladima pre svega zbog bogatog noćnog života.\nPogledajte našu ponudu hotela svih vrsta i kategorija za Menorku leto 2017. Hoteli Menorka – Španija letovanje 2017 – Za sve dodatne informacije pozovite nas na +381 11 6305500 i naše ljubazno osoblje će vam dogovoriti na sva vaša pitanja. Hoteli Menorka Španija. Prijateljski niske cene – Dođite da se dogovorimo! Vaše putovanje iz snova počinje sa nama – Menorka leto 2017!\nŠPANIJA MENORKA LETOVANJE 2017 ARANŽMANI LETO MENORKA LETOVANJE 2017 / ŠPANIJA MENORKA LETO HOTELI 2017 / ŠPANIJA LETO MENORKA 2017


Od “vode iz srca Bosne” do “vode koja osvaja” | ZOS d.o.o.\n“U tu svrhu okupili smo najbolji tim u državi, zato i postižemo odlične rezultate. Naprimjer, prošle godine na tržište smo uspješno plasirali nove redizajnirane boce prirodne izvorske vode Oaza, s redizajniranom etiketom i novim zapreminama. Nove boce Oazenaglašavaju njene prednosti i posebnosti. Geografsko porijeklo koje garantira kvalitet izvora stavljeno je u prvi plan teksturama na boci. Etiketa jednako naglašava svjetski uspjeh naše vode kao najnagrađivanije bosanske vode na svijetu. Redizajnirana je kompletna linija prirodne izvorske vode Oaza od 1,5 litara, 0,5 litara, 0,33 litra, s novom bocom od jednog litra, koja do tada nije bila na tržištu”, kaže Hrvić.\nTešanj: Omer Salkanović učenik generacije Srednje tehničke škole\nIsplaćene jubilarne nagrade zaposlenicima više nisu neoporezive\nDoboj Jug; Pronađene granate i municija u Matuzićima\nPosebni ljudi iz Tešnja: Ko je Marica Ružić?!\nSREDNJA TEHNIČKA ŠKOLA TEŠANJ ISPRATILA 179 MATURANATA


Press Online :: Hronika - ubistvo, kradja, hapsenje, pucnjava, kriminal, droga :: RAZBILI SMO MAFIJU!\n17. 05. 2009. - Autor: S. STEVANOVIĆ


Greške prilikom tuširanja koje vam mogu uništiti kožu - Lepota i zdravlje\nPosle tuširanja osećate da vam je suva koža i svrbi vas? Verovatno ste se tuširali suviše vrućom vodom. “Ako iz tuš-kabine izlaze oblaci pare, to je siguran znak da je voda bila prevruća”, kaže dr Melisa Pilijang, dermatolog na klinici Klivlend. Pored suve kože, dr Pilijang upozorava da vrući tuševi mogu da izazovu pojavu ekcema. Ne morate se potpuno odreći vrelih tuševa. Ali da biste postigli isti umirujući efekat, dr. Pilijang preporučuje da se para nakupi pre nego što zakoračite pod tuš. „Prvo pustite vrelu vodu iz tuša, koliko god vruću da želite“, objašnjava ona. „Kad u kabini postane sparno i sve se zamagli, podesite vodu na prijatnu temperaturu i uđite pod tuš.“ Na ovaj način možete uživati u toploti bez iritacije i suve kože.\nMožda vam se sviđa taj škripavo-čisti osećaj koji dolazi od ribanja kože, ali sapuni sa antibakterijskim sredstvima ili oštrijim deterdžentima mogu naneti više štete nego koristi. Ta škripava senzacija dogodi se kada se sa kože uklone sva prirodna ulja. „Kada su ulja prisutna, ona deluju kao mazivo, tako da će vam ruka glatko kliziti preko kože“, kaže dr Pilijang. Bez te barijere, vaša koža je još izloženija vrućoj vodi i drugim stvarima koje je isušuju.\nŠtaviše, triklosan, antibakterijski sastojak koji se koristi u nekim antibakterijskim sapunima, povezan je sa ozbiljnijim zdravstvenim problemima. Američka uprava za hranu i lekove (FDA) tvrdi da sastojak nije toksičan za ljude, ali studije na životinjama sugerišu da triklozan može promeniti nivo hormona. Druge laboratorijske studije povezivale su hemikaliju sa razvojem rezistencije na antibiotike. Dr Pilijang preporučuje da preskočite upotrebu antibakterijskih sapuna pod tušem i potražite proizvode koji ne sadrže mirise, a sadrže hidratantnu kremu. Možda ćete morati da isprobate nekoliko različitih proizvoda kako biste pronašli onaj koji vam odgovara. (Pročitajte i: K beauty trendovi – Šta sve o nezi kože možemo naučiti od Korejki?)\nOsim ako niste totalno prekriveni prljavštinom (recimo radite po ceo dan napolju), jedina mesta kojima je zaista potrebno veliko sapunanje su pazuh i prepone. Voda je dovoljna za sve ostalo – čak i nakon napornog treninga zbog kojeg ste se potpuno oznojili, objašnjava dr Robin Čatken, osnivač Digestivnog centra za žene u Čevi Čejsu u Merilendu (SAD) i autor knjige „The Microbiome Solution“. Pored tih prirodnih ulja, vaša koža je prekrivena i „dobrim“ bakterijama koje su ključne za zdravlje kože. Čišćenje od glave do pete, čak i ako koristite blaži sapun, i dalje može lišiti kožu ovih korisnih bakterija. A upravo bakterije vas štite od pojave akni i ekcema, kao i suve kože. (Pročitajte i: Kako sprečiti da se ekcem proširi? Evo šta kaže Natural Health ekspert)\nNa brijaču se mogu sakupljati bakterije sa kože, koje se zatim razmnožavaju pod vlažnim, tamnim tušem. Zbog toga ga morate isprati vrelom vodom pre svake upotrebe. U protivnom, povećava se rizik od infekcije, posebno ako se posečete. I eto još jedne greške prilikom tuširanja.\n„Kada koristite brijač, uvek postoji opasnost od toga da se posečete. Ali čak i kad se to ne desi tako očigledno, brijač napravi mikroskopske rezove na koži koji mogu biti ulazni put za bakterije ili gljivice“, ističe dr Pilijang. Žilet tj. oštricu brijača trebalo bi zameniti otprilike jednom nedeljno. Ako suviše dugo koristite isti brijač, povećavate rizik da se posečete i stvorite ulaz za bakterije.\nGodine života u studentskom domu možda su već iza vas, ali to ne znači da bi trebalo da napustite praksu nošenja japanki kada koristite zajedničko kupatilo. „Problemi kao što su atletsko stopalo, gljivice na nogama i bradavice najčešće se pokupe upravo na javnim kupalištima“, upozorava dr Pilijang. Nosite cipele za tuširanje ili japanke kada se tuširate u teretani, na bazenu i drugim javnim prostorima kako biste izbegli ove probleme.


Posebno farbanje za Kala u čast 60 godina Jamahe - Sportklub\nPosebno farbanje za Kala u čast 60 godina Jamahe\nMoto GP Autor:Jelena Trajković10. mar. 202113:08 > 13:112 komentara\nTest vozač Jamahe Kal Kračlou dobio je čast da na trećem danu predsezonskih testiranja u Kataru vozi model YZR-M1 sa posebnim farbanjem u čast 60. godišnjice debija japanske kompanije u Svetskom šampionatu u motociklizmu.\nKračlou: Markes neće biti spor, Rosi me zapanjuje\n5. mar. 2021 2\nU Jamahi su odlučili da na taj način odaju poštovanje velikanima koji su branili njene boje u prošlosti, a koji to čine i sada. Tim povodom M1 je ofarban u belo-crveno-crno.\n„Počastvovan sam što sam izabran da vozim ovaj poseban model i što ću odati poštovanje velikom broju vozača i zaposlenih u Jamahi u poslednjih 60 godina. Motor izgleda fantastično. Padok Moto GP šampionata je nezamisliv bez Jamahe u ovom trenutku, ona je ključni igrač zahvaljujući istoj viziji i posvećenosti koju imaju brojni vozači, inženjeri i ostali zaposleni. I ja sâm sam karijeru u kraljevskoj klasi započeo u Jamahinom satelitskom timu, učestvovao sam u proslavama 50. godišnjice. Poseban je osećaj što sam prisutan za obe takve proslave jubileja. Nedavno sam se vratio u Jamahu posle sedam godina i uživam u iskustvo. Jamahina strast prema motociklizmu je neustrašiva oduvek i to predstavlja veliku motivaciju“, naglasio je Kračlou.\nAvantura japanske kompanije u Svetskom šampionatu započeta je 1961. godine, kada su petorica vozača, među kojima su bili Fumio Ito i Taneharu Noguši, otputovali u Evropu zajedno sa modelima RD48 od 250 kubika i jednocilindričnim RA41 od 125 kubika. Prva trka na kojoj su učestvovali bila je Velika nagrada Francuske, treća runda šampionata te godine, koja je vožena 21. maja.\nIz Jamahe najavljuju da će u čast 60. godišnjice svog učešća u Svetskom šampionatu tokom sezone organizovati još nekoliko aktivnosti kako bi se obeležio jubilej.\nNa stazi „Losail“ su u sredu nastavljena predsezonska testiranja posle dvodnevne pauze, a ona traju do petka. Ovogodišnji Moto GP šampionat startuje Velikom nagradom Katara 28. marta i moći ćete da ga pratite ekskluzivno na kanalima Sport Kluba.\nCal CrutchlowLosailmoto gpYamaha Factory Racing\nGresini izabrao Dukati umesto Aprilije\nMarkes se nada: Nemačka? Prva trka bez fizičkih ograničenja\nRins o prelomu ruke: Slao sam poruku i udario u kombi


Potpredsjednik ruske vlade posjetio Hersonsku oblast u Ukrajini - Index.hr\nPOTPREDSJEDNIK ruske vlade Marat Kusnulin posjetio je Hersonsku oblast na jugu Ukrajine i rekao kako bi to područje zauzelo vrijedno mjesto u ruskoj obitelji, prenosi agencija dpa. Regija koja okružuje ovaj lučki grad zauzela bi "vrijedno mjesto u našoj ruskoj obitelji", rekao je Kusnulin tijekom posjeta, prenose RIA Novosti.\nRusija nedavno instalirala svoju vladu\nU toj ukrajinskoj regiji Rusija je 1. svibnja uvela ruski rubalj kao službenu valutu, a prije nekoliko dana vlada koju je instalirala Rusija najavila je svoje planove da od Moskve zatraži pravo da postane dio Rusije.\nRegionalni proruski potpredsjednik vlade Kiril Stremusov rekao je kako neće biti referenduma, kao ni opcije da ta regija postane republika. Neodržavanje referenduma opravdao je činjenicom da referendum o pripajanju krimskog poluotoka, održan 2014. godine, nije bio međunarodno priznat. S druge strane, ukrajinska je vlada uvjerena da rusifikacija Hersonske oblasti neće uspjeti.\nAuto sletio s magistrale kod Šibenika, jedna osoba poginula


VIVET platforma predstavljena na međunarodnoj konferenciji u Užicu - VIVET Projekat\nMeđunarodna konferencija je bila posvećena kompanijama koje učestvuju u realizaciji i implementaciji dualnog obrazovanja, kompanijama koje promovišu dualno obrazovanje kao i kompanijama koje žele da se uključe u dualno obrazovanje. Predstavnici 32 kompanije koje su specijalizovane u pet oblasti rada (mašinstvo, elektrotehnika, grafičarstvo, metalurgija, obrada drveta) iz Zlatiborskog i Moravičkog okruga prisustvovali su konferenciji. Takođe, predstavnivi javnih institucija i organizacija civilnog društva u oblasti ekonomije i obrazovanja su učestvovali na događaju.\nNeke od tema međunarodnog okruglog stola bile su:\n- Primena virtuelne prakse kao rezultat aktivnosti u okviru projekta „Virtuelne prakse u oblasti stručnog obrazovanja i obuka“\n- Korišćenje elektronske platforme za virtuelne prakse i\n- Prikaz simulacije kojom se može uticati na smanjenje rizika na „opasnim“ radnim mestima.


VOJNE SPOMEN-MEDALJE LEKARIMA MEDICINSKOG TIMA IZ KINE! Ministar Vulin: Politika predsednika Vučića i Si Đinpinga pokazala međusobnu solidarnost!\nNaredbom ministra odbrane Aleksandra Vulina, kao znak priznanja za ostvarenu uspešnu saradnju i izuzetan doprinos članovima šestočlanog lekarskog tima iz Narodne Republike Кine dodeljene su vojne spomen-medalje, najviša vojna priznanja koja se dodeljuju u Ministarstvu odbrane i Vojsci Srbije.\nVojna spomen-medalja za izuzetan doprinos sistemu odbrane Republike Srbije dodeljena je vođi delegacije i vođi tima za prevenciju i kontrolu dr Peng Džićiangu, a vojne spomen-medalje >> Pročitaj celu vest na sajtu 011vodič.com << za doprinos sistemu odbrane Republike Srbije dodeljene su vođi tima za mentalno zdravlje dr Hou Cailan, vođi medicinskog tima dr Guo Jubiaou, članovima medicinskog tima dr Кsiong Jan i dr Lin Bingliangu, i članu tima za prevenciju i kontrolu dr Long Ćisuiju.\nКako je istakao ministar Vulin, srpski i kineski jezik su toliko različiti da je prevod neophodan, ali da su stručnjaci iz Кine „i pozdrav i emocije svakog Srbina osetili i bez prevoda“.\n– U teškim vremenima svako pokaže svoje pravo lice, i ljudi i narodi i zemlje i politike koje ih vode. Suočeni s pretnjom smrti i uništenja svako od nas je pokazao svoje najbolje ili najgore, ali sigurno svoje pravo lice. I Srbija i Кina su pokazale lice hrabrih i solidarnih naroda i ljudi. A politika predsednika Vučića i predsednika Si Đinpinga je pokazala da i udaljene zemlje mogu da budu tako blizu, tako solidarne i tako jedinstvene. Politika koju sprovodi naš predsednik Aleksandar Vučić, politika vojne neutralnosti i politika prijateljstva sa Narodnom Republikom Кinom, spasava živote – poručio je ministar Vulin.\nPrema njegovim rečima, u trenucima borbe s koronavirusom, u mračnim i teškim trenucima, čovek se plaši smrti, ali se čovek plaši i samoće.\n– Zahvaljujući vašem dolasku, zahvaljujući odluci predsednika Si Đinpinga mi nismo bili sami i zato se više nismo ni plašili. Кada su se velike sile otimale između sebe za neki paket rukavica ili maski i gazili svaku ljudskost i čovečnost, zaboravljali na stare saveze i solidarnost, kada su jedni od drugih otimali respiratore, lekove, zatvarali granice pred najbližim susedima i odbijali da pomognu bilo kome, Narodna Republika Кina je došla u pomoć svojoj prijateljskoj Srbiji. Srbija to nikada neće zaboraviti – rekao je ministar odbrane i istakao da su nam mnogo značili kineska pomoć, savet i podrška.\nТри кинеска лекара ће завршити своју мисију у Србији, вратиће се сутра у Кину. Премијерка гђа Брнабић је њих примила и министар одбране г. Вулин је њима доделио војне спомен медаље. Свима нама је велика част. Прекосутра ће доћи нови чланови, још се боримо заједно. @SerbianPM pic.twitter.com/19YxhqOZzv\n— Chen Bo (@AmbChenBo) April 30, 2020\n– Zajedno smo se radovali zbog brzine i uspešnosti kojima podižemo privremene bolnice, zajedno smo brinuli da li ćemo biti dovoljno brzi. Radovali smo se zajedno svakom izlečenom, tugovali zbog svakog izgubljenog života. Naše prijateljstvo je čelično, a sada je još jednom iskovano i strašnoj vatri borbe protiv koronavirusa. Srbija dugo pamti, ne zaboravlja ni dobro ni zlo. Hvala za priliku da zapamtivo ovo veliko dobro u želji da vam ga jednom vratimo. Neka dugo živi naše čelično prijateljstvo – naglasio je ministar Vulin.\n– Danas je ministar Vulin uručio kineskim lekarima vojne spomen-medalje, što u potpunosti odražava uvažavanje koje je srpska strana ukazala njima. U ime kineske ambasade, zahvalila bih srpskoj strani – poručila je ambasadorka Čen Bo.\nPrema njenim rečima, kineski i srpski narod su čelični prijatelji i u sadašnjim teškim trenucima. Tim kineskih stručnjaka je simbol tog čeličnog prijateljstva i udružene saradnje dve zemlje u borbi protiv epidemije virusa Кovid-19.\n– Кineski lekari u Srbiji borave već nešto više od mesec dana, i koliko mi je poznato, to je najduže što je jedan kineski tim medicinskih stručnjaka za borbu protiv virusa Кovid-19 boravio u drugim zemljama – naglasila je ambasadorka Čen Bo, dodajući da su eksperti iz Кine prisustvovali sednicama kriznih štabova i obilazili zdravstveno ustanove širom Srbije, dajući konstruktivne predloge i doprinos u skladu sa iskustvom iz Кine u borbi sa epidemijom.\nAmbasadorka Čen Bo zahvalila je Vladi i narodu Republike Srbije na poverenju koje je ukazala kineskim medicinskim stručnjacima, a posebno Ministarstvu odbrane na podršci i pažnji koju su pružali lekarima iz Кine tokom boravka u našoj zemlji.\nКako je istakla, sutra će se tri člana tima vratiti u Кinu, a u zavisnosti od potrebe i situacije, postoji mogućnost da se tim opet ojača sa još tri člana.\n– Trenutna epidemiološka situacija u Srbiji se poboljšava, ali borba protiv epidemije još uvek je u toku. Кina je spremna da i dalje sarađuje sa Srbijom i ulaže napore do zajedničke pobede – poručila je ambasadorka Čen Bo.\nU ime stručnog medicinskog tima, dr Peng Džićiang zahvalio je Ministarstvu odbrane Srbije na dodeli spomen-medalja.\n– Ovo je potvrda našeg rada, a istovremeno i simbol čeličnog kinesko-srpskog prijateljstva. Кada je Кina završila borbu protiv koronavirusa 21. marta, kineska vlada je uputila naš tim u Srbiju da pomognemo vama u borbi protiv epidemije Кovid-19. Bili smo izuzetno počastvovani kada nas je na Aerodromu dočekao predsednik Vučić lično. Istovremeno, bili smo uznemireni, jer nismo bili sigurni da li će naše uspešno iskustvo iz Кine biti od pomoći u zaustavljanju epidemije u Srbiji – rekao je dr Peng i naglasio da je zahvaljujući brzim i snažnim merama u Srbiji „efikasno izbegnut scenario u zdravstvenom sistemu koji se dogodio u drugim Evropskim zemljama“.\n– Vlada Srbije i predsednik Vučić su uz visok stepen odgovornosti i hrabrosti brzo preduzeli snažne mere među kojima su i zatvaranje granica, nadzor nad ljudima koji su se vratili iz inostranstva, uvođenje policijskog časa, proširenje obima testiranja kako bi se efikasno sprečio rast broja novozažerenih. Najveći deo stanovništva je u potpunosti prihvatio predložene mere, a u poslednjih desetak dana zabeležen je značajan trend pada novoobolelih – rekao je dr Peng Džićiang.\nКako je istakao, ranim prepoznavanjem prelaska u teški oblik bolesti i pravovremenom intervencijom smanjen je broj teških slučajeva, a prema trenutnoj situaciji stopa smrtnosti od Кovid-19 u Srbiji je najniža u Evropi.\n– Bili smo impresionirani brzinom kojom je za samo nekoliko dana izgrađena privremena bolnica i odmah puštena u upotrebu. Zbog toga želim da izrazim naše divljenje. Uvereni smo da će u narednom periodu biti donesene još bolje mere kontrole epidemije, da će postepeno biti obnovljena proizvodnja i da će se ljudi vratiti na posao, te da će se ekonomija brzo oporaviti. Uvereni smo i da će Srbija na taj način postati model za kontrolu epidemije i obnovu ekonomije. Želimo uspešan oporavak Srbiji i neka večno živi prijateljstvo Srbije i Кine – poručio je dr Peng Džićiang.\nSvečanosti u Domu Garde u Topčideru prisustvovali su članovi kolegijuma ministra odbrane i načelnika Generalštaba Vojske Srbije.\nThe post VOJNE SPOMEN-MEDALJE LEKARIMA MEDICINSKOG TIMA IZ KINE! Ministar Vulin: Politika predsednika Vučića i Si Đinpinga pokazala međusobnu solidarnost! appeared first on 011vodic.\nRadio Televizija Vojvodine: Posle 40 godina otvorena nova fabrika u Kuršumliji\nBlic: Otkazana današnja poseta predsednika Vučića Kuršumliji\nRTS: U Kuršumliji počela sa radom fabrika za proizvodnju složenih borbenih sistema


Abazović pisao Štajnmajeru: U posjetu vam dolazi korumpirani autokrata – Borba\nPredsjednik Građanskog pokreta URA, Dritan Abazović pisao je njemačkom predsjedniku Frank-Valter Štajnmajeru u susret posjeti aktuelnog predsjednika Crne Gore Mila Đukanovića Njemačkoj, koja je planirana za ponedjeljak, saopšteno je iz URA.\nAbazović u pismu iskazuje “duboku zahvalnost na svemu što Njemačka i njemački narod rade kako bi pomogli Crnoj Gori u njenoj demokratskoj transformaciji i ostvarivanju prioritetnih spoljnopolitičkih ciljeva”.\n“Kao poštovaoci Njemačke, njenih demokratskih tekovina i konstruktivne liderske uloge u svijetu, sa velikim iznenađenjem smo primili vijest da ćete 18. marta 2019. primiti u zvaničnu posjetu predsjednika Crne Gore Mila Đukanovića. Čovjeka kojeg sa pravom bije glas da je korumpirani autokrata koji već trideset godina uspješno sprečava pad posljednjeg “Berlinskog zida” u Evropi”, stoji u pismu Abazovića.\nOn Štajnmajeru poručuje da “već nedjeljama ogroman broj građana i predstavnika civilnog društva, kao i čitava crnogorska opozicija, protestuju na ulicama i bojkotuju institucije sa namjerom da u tome istraju sve dok se ne ukine autoritarni model vladavine koji je potpuno zarobio državu i sveo je na pljačkaški servis vladajuće familije Đukanović”.\n“U nedostatku boljeg objašnjenja, Đukanović nastoji te proteste okvalifikovati kao antizapadnu diverziju, ali u tu providnu i tridesetogodišnjim frazama ukomponovanu priču više nikoga ne uspijeva ubijediti pa se nadamo da neće ni Vas. Dijalog sa takvim “liderom” ne može doprinijeti razvoju demokratije niti stabilnosti, već samo daljoj promociji diktature, rastu tenzija i nastavku agonije Crne Gore i čitavog regiona”, stoji u pismu Abazovića njemačkom šefu države.\nOn Štajnmajeru u pismu ukazuje da bi “mnogo veći doprinos daljem prosperitetu Crne Gore i Balkana dao uskraćivanjem najavljenog gostoprimstva Đukanoviću, ili susretu sa rezervom uz kritički osvrt na njegovu vladavinu uz poruku da je vrijeme da se povuče, oslobodi insitucije i omogući da se u Crnoj Gori po prvi put održe slobodni izbori”.\nAbazović pismo predsjedniku Njemačke zaključuje ponavljanjem zahvalnosti na svemu što je njemačka amdinistracija učinila za Crnu Goru.\n“Vjerujem da će prijateljstvo Njemačke i Crne Gore biti dodatno učvršćeno u budućnosti i da ćemo se brzo sresti u velikoj evropskoj porodici”, stoji na kraju pisma.Q\nIzrael napao skoro 100 meta u Gazi nakon raketiranja Tel Aviva


BalkanMagazin :: Evropi preti nova gasna kriza\nsubota, 03. mart 2018 05:13\nDok ukrajinski predsednik Petro Porošenko tvrdi da tranzit ruskog gasa u Evropu nije ugrožen Aleksej Miler, predsednik borda direktora Gasproma najavljuje da ova ruska kompanija raskida sve ranije zaključene ugovore sa Ukrajinom za isporuke gasa ukrajinskim potrošačima, kao i ugovor o tranzitu gasa u Evropu. Balkan potencijalno najugroženiji.\nDok trpi udare ledenog talasa iz Sibira Evropa bi, zbog svađe Rusije i Ukrajine oko tranzita gasa mogla da bude suočena i sa prestankom tranzita ovog ruskog energenta, koji iz sibirskih nalazišta ukrajinskim gasovodima stiže do evropskih potrošača.\nDoduše, za razliku od situacije s kojom je Evropa, iz istih razloga, bila suočena tokom zima 2006. i 2009. godine, kada su se u nekim zemljama ljudi i bukvalno smrzavali zbog nestašice ruskog gasa, kriza će sada biti lakše podnošljiva zbog toga što je u međuvremenu izgrađen gasovod Severni tok 1. Posledice bi, međutim, mogli da osete balkanski potrošači ruskog gasa, jer u međuvrenu nije izgrađen nijedan od mnogobrojnih gasovoda, kojima bi se nadomestio manjak gasa koji u ovaj deo Evrope stiže ukrajinskim gasovodima – iako je od 2000. godine naovamo najavljivano sijaset cevovoda na takozvanom južnom gasnom koridoru.\nUkrajinski predsednik Petro Porošenko tvrdi: „Tranzit ruskog gasa u Evropu nije ugrožen. Režim štednje gasa ne stvara pretnje za ukrajinsku ekonomiju, ni za socijalnu sferu“, prenosi Sputnik.\n„Mi ćemo potpuno čvrsto i mirno proći kroz ovaj krizni period. Ni ekonomija ni socijalna sfera Ukrajine nisu u opasnosti“, rekao je Porošenko na jučerašnjem sastanku o stanju u energetskom sektoru Ukrajine.\nPorošenko je izrazio uverenje da restriktivne mere neće trajati dugo, jer se već 3. marta (dakle, danas) u Ukrajini očekuje postepeno otopljavanje.\nJuče je Ministarstvo energetike i industrije uglja Ukrajine uvelo restrikcije za potrošnju gasa do 6. marta radi uštede energetskih resursa.\nGasprom je u četvrtak saopštio da je od Naftogasa Ukrajine dobio sredstva za isplatu isporuka gasa u martu, ali da ih je vratio zbog neusaglašenog dodatnog dogovora po ugovoru, tako da Naftogas neće vršiti isporuke od 1. marta.\nDirektor ukrajinske kompanije Andrej Koboljev je kasnije saopštio da se početkom marta u Ukrajini očekuju jaki mrazevi, zbog čega je zemlja u deficitu u dnevnom obima gasa od 18 do 20 miliona kubnih metara, koje je Naftogas planirao da kupi od Gasproma. Prema njegovim rečima, posle odbijanja ruske kompanije da isporuči gas, ukrajinska strana će pokušati da pokrije ovaj manjak na račun uvoza sa evropskog tržišta, ali će svakako nedostajati deset miliona kubnih metara dnevno.\nGasprom zavrće sve ventile Ukrajini\nGasprom je prinuđen da u stokholmskoj arbitraži počne proceduru raskida svih ugovora sa ukrajinskim Naftogasom za isporuke i tranzit gasa, rekao je juče šef ruske kompanije Aleksej Miler, objašnjavajući da je odluka Arbitražnog suda u Stokholmu narušila interese Gasproma.\nGasprom raskida sve ranije zaključene ugovore sa Ukrajinom, Radi se o ugovorima za isporuke gasa ukrajinskim potrošačima, kao i o ugovorima o tranzitu gasa u Evropu. Sudije su argumentovale svoju odluku naglim pogoršanjem stanja ukrajinske ekonomije. Mi smo kategorički protiv toga da se na naš račun rešavaju ekonomski problemi Ukrajine. U takvoj situaciji, nastavak važenja ugovora za Gasprom nije ekonomski isplativ“, navodi se izjavi Milera u saopštenju Gasproma.\nArbitražni sud u Stokholmu je 28. februara prihvatio zahtev ukrajinskog Naftogasa da mu Gasprom isplati 4,673 milijarde dolara za tranzit gasa.\nReč je o kompenzaciji, zato što Gasprom nije isporučio dogovorene količine gasa za tranzit kroz Ukrajinu.\n„Prema odluci Arbitražnog suda u Stokholmu Naftogas je uspeo da dobije kompenzaciju u vrednosti od 4,63 milijarde dolara zato što Gasprom nije isporučio dogovorene količine gasa za tranzit. Prema rezultatima dva arbitražna postupka u Stokholmu Gasprom će morati da isplatiti neto 2,56 milijardi dolara Naftogasu“, saopštila je ukrajinska kompanija na Tviteru.\nNaftogasa je, inače, tražio novčanu kompenzaciju u visini od 17 milijardi dolara zbog smanjenog tranzita gasa za evropske potrošače u odnosu na ugovorene količine. Sudije su prihvatile potraživanje u vrednosti od 4,673 milijarde dolara. Uzimajući u obzir ranije dosuđenu sumu u korist Gasproma, za ugovor o isporuci gasa, sudije su to kompenzovale donošenjem odluke u korist Naftogasa u visini od 2,56 milijardi dolara, navodi se u saopštenju.\nIz ruske gasne kompanije su, odmah, saopštili da se ne slažu sa tom odlukom.\nGasprom i Naftogas Ukrajine se od juna 2014. godine sude pred Stokholmskim arbitražnim sudom. Predmet potraživanja su ugovori o snabdevanju gasom iz Rusije i o tranzitu ruskog gasa evropskim potrošačima preko Ukrajine od 2009. godine.\nRevizija tarifa za tranzit ruskog gasa\nUkrajinski Naftogas je juče saopštio da će uskoro poslati pismo Gaspromu, u kojem će predložiti revizija tarifa za tranzit gasa, kao i da bi potom mogli da se obrate i arbitraži u Stokholmu, izjavio je komercijalni direktor Naftogasa Ukrajine Jurij Vitrenko na televiziji Zik.\nVitrenko je podsetio da je Naftogaz u okviru spora sa Gaspromom u arbitraži, među drugim zahtevima, takođe, pokušao da revidira tranzitnu tarifu počev od 2010. godine.\nArbitražni sud, međutim, nije zadovoljio ove zahteve, već je rekao da pismo poslato 2009. godine, koje je „predstavljalo zahtev za revizijom tarife, ne ispunjava formalne zahteve, tako da ne možemo da revidiramo tarifu“, objasnio je Vitrenko.\n„Ono na čemu trenutno radi Naftogas je novo pismo, koje će odgovarati svim formalnostima. Uskoro će takvo pismo biti poslato Gaspromu“, rekao je Vitrenko komentarišući da će Naftogas, ako Gasprom ne pristane na reviziju tarife, ponovo žaliti arbitraži.\n„Ako se pregovori ne završe nekako normalno, onda ćemo već reći koju tarifu zahtevamo kroz arbitražu“, objasnio je Vitrenko.\nBalkan potencijalno najugroženiji\nU svim ovim najavama prestanka isporuke gasa preko Ukrajine iz Gasproma nema komentara kako će se to odraziti na ugovorene isporuke evropskim potrošačima.\nJer iz Rusije stiže 40% gasa koju troši Evropa, objavio je Fajnenšel tajms početkom godine. A oko 40 procenata ruskog gasa se i posle izgradnje Severnog toka 1 transportuje evropskim potrošačima ukrajinskim gasovodima.\nSa gasovodom Severni tok 1, međutim, Gasprom bez većih problema može da isporuči severnoevropskim potrošačima dovoljno gasa. Jer, zbog prethodnih gasnih razmirica sa Ukrajinom Gasprom je u evropskim gasnim skladištima zakupio kapacitete, tako da sada može da kompenzuje deo gasa koji sada transportuje preko Ukrajine.\nTranzit prriodnog gasa evropskim potrošačima kroz ukrajinske gasovode tokom 2017. godine je, inače, dostigao 93 milijarde metara kubnih, što je za 13% više nego u 2016. godini, objavila je ukrajinska (državna) naftno - gasna firma Naftogaz početkom ove godine.\nUkrajinska novinska agencija UNIAN, da je reč o rekordnoj količini gasa u tranzitu preko Ukrajine nakon 2011. godine i puštanja u rad gasovoda Severni tok 1.\nPrema važećem ugovoru o tranzitu ruskog prirodnog gasa preko Ukrajine, ruski Gasprom je, inače, dužan da transportuje 110 milijardi kubnih metara gasa godišnje preko Ukrajine.\nUgovor Gasproma sa Naftogazom, međutim, ističe krajem 2019. godine, tako da je ova najava Milera da će već sada krenuti sa raskidanjem ugovora o tranzitu kroz Ukrajinu za evropske potrošače zapravo samo podsećanje evropskih zvaničnika, pre svega onih u Briselu (koji insistiraju da se tranzit preko Ukrajine ne prekine), da se konačno moraju suočiti sa činjenicom da će Evropa biti suočena sa nedovoljnim dotokom gasa.\nZemlje koje su najviše bile ugrožene tokom prethodnih gasnih kriza nadaju se gasu iz Turskog toka, iz TANAP-a i TAP-a, Posejdona, BRUA gasovoda, Jonsko – jadranskog gasovoda, LNG terminala u Hrvatskoj i Grčkoj...\nAli, nijedan od ovih projekata neće biti završen 2019. godine.


Džon Keri sledeće nedelje u Beogradu | Radio Televizija BN\nDžon Keri sledeće nedelje u Beogradu\nSrbija 25.11.2015 | 12:30\nKako se navodi u saopštenju, Keri će se prvo, 30. novembra, pridružiti američkom predsedniku Baraku Obami na Samitu o klimi koji će biti održan u Parizu, a zatim će 1. decembra u Briselu učestvovati na sastanku šefova diplomatija država-članica NATO.\nIz Brisela Keri putuje u Prištinu, gde će razgovarati sa tamošnjim zvaničnicima. Visoki američki zvaničnik će zatim doputovati u Beograd, gde će 3. decembra učestvovati na ministarskom sastanku OEBS, a imaće i sastanke sa predstavnicima civilnog društva iz država koje su članice te organizacije.\nKeri će 3. decembra posetiti i Nikoziju gde će imati bilateralne sastanke, ali i susrete sa liderima kiparskim Turaka i Grka, kako bi ih ohrabrio da nastave pregovore. Potom će 4. decembra posetiti Atinu gde će sa predstavnicima grčke vlade razgovarati o bilateralnim pitanjima, uključujući migrantsku krizu i ekonomske teme.\nOvo će inače biti prva poseta Kerija regionu zapadnog Balkana u funkciji američkog državnog sekretara, navodi AFP.\nPredsedavajući OEBS-u i šef srpske diplomatije Ivica Dačić rekao da će na ministarskom sastanku OEBS-a u Beogradu učestvovati 30 šefova diplomatija, a da će jedna od glavnih tema biti borba protiv terorizma.\n"Ministarski sastanak OEBS-a naredne nedelje biće odlična prilika da se razgovora o borbi protiv terorizma, pitanju migranata i rukovođenju resursima", rekao je Dačić, obraćajući se učesnicima međunarodne konferencije "Jalta-Potsdam-Helsinki-Beograd: U potrazi za bezbednim svetskim poretkom".\nOn je upozorio da u se savremenom svetu pojavljuju nove pretnje po bezbednost i istakao značaj principa očuvanja teritorijalne celovitosti i suvereniteta država, neprihvatljivosti primene sile u cilju promene granica.\n"Bez obzira na sve teškoće koje danas postoje, uveren sam da možemo da nađemo snagu i nadahnuće u Helsinškom dokumentu", rekao je Dačić.\nKeri , sjedi kod kuće , ne idi u " potragu za bezbijednim novim svjetskim poretkom " , vidiš , šta se dešava , da ne valja situacija !


NAJUSPEŠNIJA GODINA U ISTORIJI SVILAJNAČKE PRIVREDE | Info centrala\nNaslovna Istaknuto NAJUSPEŠNIJA GODINA U ISTORIJI SVILAJNAČKE PRIVREDE\nDanas je italijanski Ariston svečano otvorio fabriku u industrijskoj zoni “Veliko polje” i zaposliće oko 100 radnika, a proizvodiće grejače za najveće svetske proizvođače bele tehnike. Ova firma je proširila svoj prvobitni plan i sada ima proizvodnu halu od preko 4000 metara kvadratnih. Ovo je investicija vredna preko 3 miliona.\n„Radili smo preko dve godine na ovom projektu.Ariston je značajna firma za Srbiju, a i za Svilajnac je posebno bitan. Opština Svilajnac je još jednom dokazala da može da bude partner i velikim kompanijama kao što je Ariston ,“izjavio je na otvaranju predsednik opštine Svilajnac, Predag Milanović.\nNa svečanom otvaranju prisutnima se obratio i predsednk Thermowatt kompanije, Karlo Germano Ravina: ”Jako sam srećan što nam se pružila prilika da otvorimo fabriku ovde. Imamo velika očekivanja kada se radi o jedno ovako velikoj fabrici i ovako značajnom početku. Izabrali smo Svilajnac posle mnogo razmišljanja jer naša strategija podrazumeva ostvarivanje dobrog partnerstva a ovde smo jako dobro primljeni.”\nOtvaranju je prisustvovao i ambassador Italije u Srbiji Karlo Lo Kaša koji je ovom prilikom istakao značaj saradnje Italije i Srbije.\nU opštini Svilajnac 2019. godina ostaće upamćena kao najuspešnija godina po broju realizovanih i ugovorenih stranih investicija. Ovo je rezultat toga što je Opština Svilajnac u poslednjih 11 godina vredno i u kontinuitetu radila na podizanju privrede, dovođenju stranih investicija i stvaranju povoljne investicione klime za domaće i strane ulagače. Izgradila je dve industrijske zone koje su potpuno funkcionalne, infrastrukturno i komunalno opremljene i imaju izuzetan geografsko-saobraćajni položaj. Opština Svilajnac, jedina je u Pomoravskom okrugu osnovala i Slobodnu zonu Svilajnac, koja investitorima nudi brojne fiskalne, finansijske i carinske olakšice i stimulacije u poslovanju.\n“Pored Aristona, potpisali smo ugovor i sa nemačkom kompanijom ”HDT” i to je četvrti investitor u periodu od jedne godine. Ova kompanija se bavi elektronikom, deo je “Beha Group” i kupila je zemljište površine jednog hektara u Slobodnoj zoni i planira izgradnju fabrike za proizvodnju elektronskih mernih instrumenata, površine preko 2000m2. Ova izvozno orijentisana kompanija će zapošljavati preko 100 radnika. Njihovi klijenti su poznate kompanije iz Zapadne Evrope, SAD i Japana,” rekao je Predrag Milanović, predsednik opštine Svilajnac.\nPočetak izgradnje fabrike planiran je za prvi novembar dok će fabrika sa radom početi već prvog aprila.\nJoš jedan u nizu stranih investitora je slovenačka kompanija Hočevar, iz oblasti prehrambene industrije koja ima značajno učešće na tržištima širom Evropske unije, Rusije, Južne Amerike, Azije. Hočevar je ove godine postao vlasnik 6 hektara zemljišta u “Novoj zoni privređivanja” u Svilajncu. Vrednost investicije, koja će se odvijati u dve faze, je do 10 miliona evra i u prvoj fazi zaposliće oko 50 radnika, dok će u drugoj fazi biti zaposleno do 100.\nPočetkom godine sa radom je počela firma “Alfa Technics” koja je ovom investicijom postala vlasnik kompleksa od oko 4,5 hektara sa sopstvenom železničkom prugom i preko 8.000 kvadratnih metara u objektima. Ova firma trenutno zapošljava 250 radnika, a njihova proizvodnja na godišnjem nivou iznosi 10 miliona evra, od čega je 80% proizvodnje namenjeno izvozu. Proizvodi se plasiraju u preko 40 zemalja širom sveta.\nVeliki broj inostranih kompanija razlog su što Opština Svilajnac konstantno beleži suficit u spoljno-trgovinskoj razmeni, pa je to slučaj i u prvoj polovini ove godine. U 2018. godini ukupan obim spoljno-trgovinske razmene iznosi 95,8 miliona evra, od čega je izvoz veći za skoro 7% u odnosu na prethodnu godinu, a uvoz manji za više od 8%. Ukupan ostvareni suficit iznosi 11,4 miliona evra, što opštinu Svilajnac takođe svrstava u vodeće privrede regiona.\nPrivreda Svilajnca je stabilna i zahvaljući kompanijama koje već godinama posluju u Svilajncu: Panasonic, koji je sa više od 500 radnika privredni gigant opštine Svilajnac, Union drvo, Eurometal, Koeleman foods, “AD Voćar”, “A&D Wood”, Serbial i mnogi drugi.\nPrethodni tekstPreminuo legendarni muzičar Ivica Maksimović\nSledeći tekstDanas sahrana Ivice Maksimovića\nAna 7. новембра 2019. At 21:09\n100 novih robova za 40.000 dinara. Zlatno doba!


Poruke Italijana iz karantina: Dogodiće se najgore - NOVA portal\nPoruke Italijana iz karantina: Dogodiće se najgore\nSvet Autor:Milica Čule17. mar. 202012:50 > 13:16\nItalijani zbog koronavirusa upozoravaju svet i ističu da su iste savete koje oni sada daju i sami dobili pre desetak dana.\nVideo snimci koji se šire internetom jasno pokazuju koliko je teška situacija. Građani koji su u karatinu sada poručuju da su bilo malo više svesniji, da nisu podcenjivali ovaj virus, da ne bi bilo toliko žrtava.\n„Dogodiće se ogroman nered! Trebalo je pre deset dana da reagujemo. Nemojte se smejati ljudima koji nose zaštitne maske. Do samo pre deset dana smo normalnoi sedeli u kafićima, viđali se sa prijateljima, išli na večere, a onda se život skroz promenio.“\nNajjstrašnija rečenica koju su uputili celom svetu ledi krv u venama: „Dogodiće se najgori scenario“!\nU mnogim zemljama su zatvoreni kafići, restorani i druga javna mesta koja nisu neophodna, kako bi se ograničilo širenje virusa. Ipak, u nekim zemljama poput Velike Britanije, savetuje se stanovništvu da drže socijalnu distancu, ali bez mera zatvaranja javnih mesta.\nIako su u Londonu žurke i klubovi manje posećeni nego inače, mnogi još uvek izlaze. Italijani iz karantina poručuju izlasci treba da se prekinu. Takođe navode da im smeta što svi pričaju da koronavirus pogađa samo najstarije i apeluju na to da ostanemo kod kuće.\n(UŽIVO) Još četiri slučaja koronavirusa u Srbiji, ukupno 35\nPored Rafailovića, Priština od Crne Gore traži i Kamenovo\nTri korona mape koje treba da vidite\nSnažan zemljotres protresao Grčku i Tursku


Aukcijska kuća Sotebi procenila je vrednost automobila na 20 miliona dolara (17,94 miliona evra). Uprkos ceni, auto je izazvao veliko interesovanje posetilaca i veruje se da će biti prodat po daleko većoj ceni.\nTim pre, što su samo dva ovakva automobila ikad napravljena. Prvobitna namena im je bio da se takmiče na trkama, ali je jedan "porše" naručio nacistički režim i on je jedini koji je ostao u životu.\nPrvi auto koji je dobio legendarni znak poršea na sebi je tip 64, ali iz 1939. godine. U to vreme "porše" se bavio razvojem vozila i konsaltingom, da bi tek 10 godina jkasnije napravio svoj prvi autentični model 356.\nKo će osvojiti 21. vek?\nŠajn: Ko i zašto neće da razgovara sa Romima\nBukte šume na Kanarskim ostrvima: Požar van kontrole, 8.000 evakuisano\nMUP: Tokom akcije otrkriveno 25.000 prekršaja prekoračenja brzine kretanja\nDelegacija FSS u Nemačkoj, vraća li se Nastasić među "orlove"?\nOsnovne škole i osnovci biće korisnici doancije drugog po redu Nacionalnog dana davanja\nMAJKA PEVAČICE IZ PRIŠTINE LETUJE NA ADI BOJANI! Ne prestaje da objavljuje ZAVODLJIVE slike u KUPAĆEM: Sad se zna na koga je Rita (FOTO)\nUHAPŠEN SRPSKI DRŽAVLJANIN NA ULAZU U MAĐARSKU: Vozio auto ukraden u Nemačkoj vredan 60.000 evra\nTragedija: Muškarac umro na bazenu u Nišu\nKošarkaši Crvene zvezde počeli pripreme za novu sezonu\nТурски војни конвој нападнут у Сирији\nPronađena mina spremna za aktivaciju na izletištu Stojčevac\nGubitak voljenih ljubimaca promenio je živote ovih poznatih ličnosti\nStevanović: Partizan na pobedničkom putu, sve smo bolji\nFOTOGARFIJE SRPSKE DECE NA PEDOFILSKIM SAJTOVIMA U UKRAJINI! Jurić: Roditelji, ne postavljajte slike svoje dece na Internet!\nOBOŽAVALI STE DA JE GLEDATE U SERIJI UVOD U ANATOMIJU! Kamila stala na LUDI KAMEN, a sa momkom se zabavljala 10 godina, čak imaju i DETE\nOPET MEĐU ZMAJEVIMA: Marko Dević se vratio u Voždovac\nSzS: Ispunjenje medijskih zahteva do 15. septembra ili bojkot KURIR TV\nMAČKE SU SAVRŠENI KUĆNI LJUBIMCI! Šest razloga zbog kojih treba da se odlučite za njih! (KURIR TV)\nZADOVOLJILA VUKA U PUNOM KLUBU, ON POTVRDIO, A MARIJANA POKUŠAVA DA SE IZVUČE: Zonjićeva kaže da se ništa EKSPLICITNO nije desilo, pa dala HIT objašnjenje!\nTIPOVAO SEF I IZ NJEGA UKRAO SKORO 4.000 EVRA: Niška policija uhapsila muškarca (42) zbog krađe u firmi\nAHMETI NAJAVIO: Izbori na KiM će biti održani 29. septembra ili 6. oktobra\nЛоше прогнозе економиста: рецесија стиже до краја 2021.\nIzetbegović: Nema imenovanja mandatara Saveta ministara bez Godišnjeg nacionalnog plana\nLJUDI ŠIROM SVETA MASOVNO BRIŠU SNEPČET, A OVAJ PUT NISU KRIVE KARDAŠIJANKE: Ljudi pronašli BIZARAN razlog zbog kog im sada smeta ova aplikacija! (FOTO)


Football Manager 2011 - Forum Sveta kompjutera\n29.7.2010, 19:38 #1\nPrije nekoliko dana pojavili su se neslužbeni podaci o novom Manager-u, iako je od izdavača, kompanije Sports Interactive, najavljeno da će se povodom igre oglasiti nešto kasnije, tačnije prije početka engleskog Premiership-a.\nFootball Manager 2011 će izaći 29. oktobra i sa sobom će donijeti mnogobrojna poboljšanja od kojih su: bolja grafika, uticaj vremenskih uslova na igru, brojnije opcije za trening.\nSledećih 3 korisnika se zahvaljuje korisniku HiddEn na korisnoj poruci:\ncupke4ever (1.8.2010), zakzizu (11.8.2010), Zeming08 (9.9.2010)\n1.8.2010, 23:05 #2\nMeni je cudno samo kako do sad nije izaslo nista u vezi novog FM-a, nikakav podatak, ni screen. Kolko se secam prosle godine u ovo vreme bilo je informacija o FM-u 10. Moguce je da spremaju nesto sto bi mozda vratilo neke igrace, jer je FM dosta igraca izgubio zbog nekih opcija koje vec ne daju smek koji je imao stari FM. Gledam prema sebi i jos nekim ljudima koji su bili zaludjeni ovom igrom, al evo vec dve godine u nazad je ne igram.\nFM 10 krenem da igram i brzo me smori, nije to to. A ranije sam provodio sate i sate igrajuci.\nFrankRibery (9.8.2010), icemama (13.8.2010), miloshbg (2.8.2010)\n2.8.2010, 12:12 #3\nJa je igram i dalje ali svake godine sve manje.Kad se sa svakim novim izdanjem FM javljaju isti problemi i isti bagovi postane po malo smarački nervirati se oko istih stvari svake godine. Ne vjerujem da če FM 11 biti nešto revolucionaran u odnosu na prethodne.Prije će biti da će da poboljšavaju grafiku igre i dodaju gomilu nekih sitnica koje nikom ništa ne znače.\n2.8.2010, 13:06 #4\nPredpostavljam da ce da sminkaju onaj 3d.\nNajveci akcenat koliko sam ja primetio bacaju na to, a ovo ostalo su u poslednje dve godine bacili u senku...\n2.8.2010, 14:19 #5\nЈе л' си то налетео на нешто незванично ?\nЈа и не видим нешто много поља за напредак осим тог графичког дела... На тактици ће порадити као и сваке године, али су то углавном све финесе...\n4.8.2010, 18:11 #6\nPa ne znam...aj kazite sta to tacno treba da se poboljsa...ovo sve nesto neodredjeno...\nJa ne vidim kako je 2008 bolji od ovog iz 2010. Taktika je sad ekstra za podesavanje, baze igraca su solidne...ne znam sta toliko mogu da poboljsaju... Bagova ima ali to je uobicajeno.\nMislim da 90% igraca boli uvo za 3D. Tako da ako napumpaju to a zeznu na drugom polju nece da valja. Ali stvarno osim toga ne vidim sta mogu toliko da poboljsavaju osim par finesa i malo poliranja...\n4.8.2010, 19:36 #7\n1 na 1 da ne cekamo patch 100 godina koji ce to popraviti.\nDa prestane komp da krade, sto se u odnosu na verziju iz 2009. znatno povecalo.\nDa sprece bagove iz kornera, posto vec 4-5. sezonu zaredom postoji bug na koji se daju golovi iz kornera (ove godine cak 2). Srecom, makar svake godine promene bug, pa mi treba 10 dana da otkrijem, mada na netu izadje vec posle 5 dana\n4.8.2010, 20:28 #8\nPrvo i trece ok. Nego kako komp krade?\n4.8.2010, 23:50 #9\nAnaliziraj statistiku malo vise. Obrati prvo paznju na broj woodwork-a, koliko ti imas vise od njega. Drugo, obrati paznju na CCC (clear cut chances) i procenat iskoriscenosti istih. Meni cak i nije toliki problem kad igraci mase te sanse, nego sto tvoji spicevi koji su medju najboljima na svetu imaju losiji procenat od protivnickih, koji su odlicni (ali ne vise od toga) fudbaleri. Zatim, mozes da pogledas golove koji padaju posle prekida (ne kornera), tu komediju tek treba videti. Vrhunac je kad igras slabije lige (npr. treca engleska), primas golove iz slobodnjaka od igraca koji imaju FK taking 11-12, a ti sa igracem koji ima 16-17 das 1-2 u sezoni. Mada, to je npr. smanjeno u odnosu na FM 09\n5.8.2010, 11:13 #10\n6.8.2010, 10:44 #11\nNajveći bag koji mrzim u ovoj igri mi je bag koji zovem "dva gola u tri minuta" ili primanje gola na svakoj drugoj utakmici u 94 minutu. To ti dođe kao kompjuterska krađa.I ajde da da ja njima dadnem isto tako golove nego mi se desi da pola utakmica primam golove na ovaj nerealni način čak i kad mi je taktika podešena na totalnu defanzivu\n7.8.2010, 15:53 #12\nMeni je licno najvise smetalo u zadnjem delu kada sam patchevao na 1,3 protivnicki fudbaleri su pravili mnogo faulova koji su se zavrsavali povredom mog igraca a nisu dobijali kartone. Kada sam igrao sa Juveom narocito protiv slabih ekipa je to bilo ocigledno, imao bi po 2-3 igraca minimum koji su imali ili krstic ili znatno smanjen fitness posle startova koje je sudija okarakterisao kao faul ali nije dao karton. Igraci su bili uvek u top formi ni previse ni premalo trenirani. Cinjenica je da slabi timovi protiv jakih pribegavaju seljackoj "udri po cvrljike" taktici a sudija ne stiti igrace. Ja sa pet povreda a Livornu jedan zuti!\n10.8.2010, 16:05 #13\nПа и ја тако поставим тактику кад играм са неким аутсајдером\n11.8.2010, 2:58 #14\nPa i ja. Nego, ni zuti da im da, u tome je problem. Nije problem sto biju nego sto ih ne kaznjavaju, ne mora da se sudija frlja kartonima, ali bar par zutih.\nA nema ni opcija na prekonferenciji, da izjavis tipa: "Trebao je sudija da ih pusti da unesu mitraljez, da lakse zavrse poso."\n11.8.2010, 11:01 #15\nVengeru, jesi to ti?\nacaf (11.8.2010), Jamiroquai (11.8.2010)\n11.8.2010, 11:06 #16\n11.8.2010, 14:17 #17\nKoja rec developer-a\n13.8.2010, 1:59 #18\n13.8.2010, 14:40 #19\n15.8.2010, 17:53 #20\nIsplati li se original fm 2011 uzimat? Koje su prednosti moze li se online igrat ili sta vec?\nJeli pouzdan ovaj sajt?\nPoslednja ispravka: HiddEn (15.8.2010 u 18:04)


Izvor: Jelena L. Petković; UNS\npetak, 15. decembar 2017. | 20:51\nĐuro SlavujBEOGRAD - Istražujući otmicu Đure Slavuja, novinara Radio Prištine, koji je zajedno sa kolegom Rankom Perenićem kidnapovan 21. avgusta 1998. godine, Udruženje novinara Srbije (UNS) je otkrilo da se u bazi Međunarodne komisije za nestale osobe (ICMP) koja čuva DNK materijal članova porodica nestalih, uzorci rodbine Đura Slavuja vode pod pogrešnim prezimenom.*\nDok u ICMP-ju kažu da je "od strane porodice prijavljen pod prezimenom Slavulj", demantujući to porodica za UNS-ov Dosije svedoči i da su uzorke krvi dali na tri različite lokacije, po pozivu sa tačnim prezimenom: prvo brat, potom sestra, a zatim i majka, koja je poziv dobila u Hrvatskoj, a suočavanje sa činjenicom da se DNK uzorcima utvrđuje identitet ubijenih, trajno joj je urušila zdravlje.\nU toku ovog istraživanja, a u razgovorima sa mnogim međunarodnim zvaničnicima na Kosovu, uključujući i šeficu Euleksa Aleksandru Papadopulu, mnogo puta nam je kao razlog što se ne zna sudbina četvorice naših kidnapovanih kolega ponovljeno da porodice nisu dale DNK uzorke.\nU ovom istraživanju, UNS je potvrdio da su porodice svih otetih kolega (Slavuja, Perenića, kao i porodice Marjana Melonašija i Ljubomira Kneževića) dale krv, što se može proveriti i kod Međunarodne komisije za nestale osobe.\nPorodica Slavuj koja je u akciji "Oluja" proterana iz rodnog Dvora na Uni, a mlađi sin Đuro spasavajući život otišao u Prištinu, za 19 godina nije dobila nijednu zvaničnu informaciju o tome kako je nestao.\nUmesto odgovora, doživljavali su neprijatnosti. I sada, kada je porodici Perenić stiglo obaveštenje Euleksa da je istraga zatvorena 2013. godine, informacije o sudbini Đure Slavuja i dalje nema. Ako je istraživanja ove otmice bilo, za misiju EU na Kosovu ostaje pitanje zašto porodice Perenić i Slavuj tužilaštvo ili policija nikada nisu kontaktirali.\nPero Slavuj- Đuro je toga dana bio na zadatku, na koji je krenuo sa Rankom, sa jednim diktafonom, rokovnikom i olovkom. Oni su bili ljudi bez oružja i bez namere da naprave ikakvo zlo. Krenuli su tragom informacije o povratku monaha u manastir Zočište i nisu imali veze ni sa vojskom, ni sa politikom. To je bila primarno humana misija, a završila se tako da čovek ode na posao i nestane. Moglo se, može i danas, samo treba dobra volja da se učini korak napred. A korak napred mogu da učine UNMIK, druge međunarodne i ostale institucije na Kosovu, jer se lako može utvrditi koja jedinica je toga dana bila prisutna na potesu Orahovac-Velika Hoča i ko su im nadređeni, kaže Pero Slavuj, brat Đure Slavuja, u svedočenju za UNS-ov Dosije.\n- Nisam nešto bio oduševljen trudom koji su uložili, ni ne zameram, možda nije ni bilo moguće više. Zameram ostalim organizacijama, poput Međunarodnog komiteta Crvenog krsta i UNHCR-a. Jednom, dolazeći kod njih iz Jagodine u Beograd da vidim jesu li nešto saznali, doživeo sam i nepriliku. Službenik me je dočekao sa: "O, baš dobro što si došao, imaš li neku novu informaciju?" To je baš ubijanje zdravog razuma, ističe Pero Slavuj.\nSa nemilim događajima 1991., vratio se u selo Gvozdansko i u toj napetoj situaciji pokušava da bude racionalan, smiri ljude kada ih ponese ratni zanos. U Dvoru na Uni je osnovana lokalna "Radio Banija" i Đuro je tamo brzo napredovao. Dolaskom "Oluje", otišao sam u Jagodinu, sestra u Bešku, a Đuro i supruga Sofija u Prištinu. Politika tadašnje vlasti je bila da se što veći broj izbeglog stanovništva ode na Kosovo, priča Pero Slavuj.\n- Hvala Udruženju novinara Srbije, i ovde i na Kosovu, što niste zaboravili na Đuru i što svake godine postavljate tablu na mestu gde je nestao. Vi ste jedini koji se setite. Nažalost, nisam više u prilici da dođem kada je godišnjica kidnapovanja, jer sam lošeg zdravstvenog stanja i ne mogu da putujem, kaže Pero Slavuj. Spomen-ploča koju članovi Udruženja iznova obnavljaju i postavljaju, do sada je pet puta rušena.\n"NEMOJ DA SE PLAŠIŠ, SVE JE U REDU"\nĐurini roditelji, Jandrija i Zorka- Kao i svim izbeglim i njima je bilo bitno da se sačuva živa glava. On nije razmišljao o opasnosti, nije bio nacionalista. Stanovao je u hotelu Božur, punom izbeglica. Tada još nisam ostvario prava kao ratni invalid i Đuro je moju porodicu pomagao. Nije razmišljao da napusti Prištinu. Na poslu je vrlo brzo napredovao i dobio poverenje kolektiva, seća se Pero Slavuj.\n- Kada smo se čuli 19-og, apelovao sam da dođu. Samouvereno mi je odgovorio: "Nemoj da se plašiš, sve je u redu." I onda, 23. avgusta, slučajno prebacim TV na Vesti u 15 časova i prvo što čujem na RTS-u je da je nestao. Bio sam izbezumljen. Pomogli su mi u lokalnoj samoupravi u Jagodini, dali da besplatno koristim telefon. Zvao sam svakog za koga sam mislio da može da pomogne. Đurin kolega, Anđelko Marković i ja smo otišli na Kosovo. Nismo imali kontakt sa albanskom stranom, ali je svima jasno da međunarodni faktori jesu.


Horarna astrologija, primer br.6- Daniel Šijaković - Daniel Šijaković - astrologija\nAscendent u slučaju naše horarne karte se našao na 3. stepenu znaka Škorpiona- astrolog je zaista posumnjao da izvesni K. više nije živ, s obzirom da je njegov nestanak prijavljen pre nekoliko dana, gubi mu se svaki trag i navodno je otišao u inostranstvo. Takođe sam bio upućen da se njegova supruga neprekidno oglašaval preko društvenih mreža. U ovom slučaju ne treba mnogo posmatrati vladara 1. polja, već vladara 7. polja jer significira nestalu osobu. Ovde jasno vidimo da se radi o Veneri u Lavu, visoko položenoj koja hita u aplikacionu konjunkciju sa Jupiterom. Venera u Lavu significira da je nestala osoba dobro, da nije preterano motivisana da nađe posao i da je dosta daleko (9. polje). Venera takođe gradi neki sekstil sa Merkurom iz 8. polja. Venerin dispozitor (Sunce) se nalazi u znaku Blizanaca u 8. polju i takođe primećujemo da su Blizanci uklješteni. To je astrologu odmah bilo užasno sumnjivo, posebno jer je i Mesec veoma snažan u svom znaku, na vrhu 9. polja i ide u egzaktan trigon sa Neptunom. Astrolog je odmah znao da je izvesni K. živ i da ti nisu baš najjasnije stvari, te da nećemo dobiti verodostojnu verziju toga šta se, zapravo, dogodilo. I zaista, bio sam u pravu. Žena koja je danima delila objave na društvenim mrežama odjednom se kratko izjasnila da je njen suprug živ, te da se leči u nekoj bolesti u inostranstvu (treba pomenuti da su sve bolnice u inostranstvu potvrdile da izvesni K ne leži tamo i nikada nije primljen). Njegova supruga ovo objavljuje veoma stidljivo kao da se ne radi o nestanku njenog supruga na više od 10 dana i potvrđuje da će njihov advokat dati iskaz o tome. Dakle, ovde se jasno vidi da priča u potpunosti nije tačna- Venera u Lavu, jak Mesec u Raku u trigonu sa Neptunom, dispozitor Venere u 8. polju u uklještenom znaku. Takođe, horar pokazuje da je izvesni K. veoma živ i zdrav.\nTagovi: Horarna astrologija Astrološka baza podataka- Daniel Šijaković